title: Regolament ta' Implimentazzjoni tal-Kummissjoni (UE) 2015/2197 tas-27 ta' Novembru 2015 li jistabbilixxi standards tekniċi ta' implimentazzjoni fir-rigward ta' muniti kkorrelatati mill-qrib skont ir-Regolament (UE) Nru 575/2013 tal-Parlament Ewropew u tal-Kunsill (Test b'rilevanza għaż-ŻEE)

text:
               28.11.2015

               MT

               Il-Ġurnal Uffiċjali tal-Unjoni Ewropea

               L 313/30

         REGOLAMENT TA' IMPLIMENTAZZJONI TAL-KUMMISSJONI (UE) 2015/2197
   tas-27 ta' Novembru 2015
   li jistabbilixxi standards tekniċi ta' implimentazzjoni fir-rigward ta' muniti kkorrelatati mill-qrib skont ir-Regolament (UE) Nru 575/2013 tal-Parlament Ewropew u tal-Kunsill
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 575/2013 tal-Parlament Ewropew u tal-Kunsill tas-26 ta' Ġunju 2013 dwar ir-rekwiżiti prudenzjali għall-istituzzjonijiet ta' kreditu u d-ditti tal-investiment u li jemenda r-Regolament (UE) Nru 648/2012 (1) u b'mod partikolari l-Artikolu 354(3) tiegħu,
   Billi:

               (1)

               Skont l-approċċ standardizzat għar-riskju tas-suq, l-istituzzjonijiet jistgħu jkollhom rekwiżiti aktar baxxi ta' fondi proprji għar-riskju tal-kambju kontra l-pożizzjonijiet bilanċjati f'żewġ muniti fejn dawn huma kkunsidrati bħala “korrelatati mill-qrib” skont il-metodoloġija stabbilita fl-Artikolu 354(1) tar-Regolament (UE) Nru 575/2013.

               (2)

               Meta jiġu elenkati muniti korrelatati mill-qrib, għandha tiġi applikata l-prattika standard tas-suq li jitnaqqas it-telf massimu fuq medda ta' għaxart ijiem għal jum wieħed ta' telf massimu, billi jiġi diviż iċ-ċaqliq massimu tal-munita ta' 4 % bl-għerq kwadrat ta' 10. Għalhekk, il-limitu ta' bidla massima ta' kuljum fil-valur bejn par ta' muniti għandu jkun stabbilit għal 1,265 %.

               (3)

               Il-bidliet perċentwali ta' kuljum tal-movimenti tal-muniti għandhom jiġu ddeterminati bħala d-differenza bejn il-logaritmi napierjani tal-valur tal-pari ta' muniti kif osservati fuq jumejn konsekuttivi.

               (4)

               Il-valur assolut tal-perċentwal li jirriżulta għandu jiġi mqabbel mal-limitu tal-bidla massima ta' kuljum ta' 1,265 % fil-valur bejn par ta' muniti. Kull valur li jeċċedi dan il-limitu għandu jitqies bħala ksur tat-telf massimu ta' 4 % fuq medda ta' għaxart ijiem.

               (5)

               Jeħtieġ li jiġi definit numru massimu ta' telfiet aċċettabbli, sabiex il-pari ta' muniti li jaqbżu dan il-limitu ma jikkwalifikawx bħala korrelatati skont l-Artikolu 354 tar-Regolament (UE) Nru 575/2013. Barra minn hekk, fil-kalkolu tan-numru massimu ta' telfiet aċċettabbli għandhom jiġu kkunsidrati kemm il-pożizzjonijiet twal kif ukoll dawk qosra fil-munita barranija. Għal dawn ir-raġunijiet kollha, in-numru massimu ta' ksur permess għandu jiġi aġġustat 'l isfel u għaldaqstant, in-numru massimu ta' ksur għandu jiġi stabbilit għal seba' ksur tat-telf massimu matul it-tliet snin preċedenti u għal 65 ksur tat-telf massimu matul il-ħames snin preċedenti.

               (6)

               L-Artikolu 354(1) tar-Regolament (UE) Nru 575/2013 jipprevedi biss rekwiżiti ta' fondi proprji aktar baxxi kontra pożizzjoniijet f'“muniti rilevanti korrelatati mill-qrib”. Bħala konsegwenza, huma biss dawk il-pari tar-rati tal-kambju ffurmati billi tiġi kkumbinata kull waħda mill-muniti differenti tal-Istati Membri ma' lista ta' muniti minn pajjiżi terzi rilevanti għal istituzzjonijiet finanzjarji fl-Unjoni li għandhom jiġu vvalutati skont il-kriterji għall-identifikazzjoni ta' muniti kkorrelatati mill-qrib.

               (7)

               Ċerti pari oħra tar-rati tal-kambju li jinkludu biss muniti minn pajjiżi terzi għandhom jiġu inklużi wkoll fil-valutazzjoni, minħabba r-rilevanza tagħhom għall-portafolli tal-istituzzjonijiet fl-Unjoni. Barra minn hekk, minħabba r-rekwiżiti tal-Artikolu 354(1) tar-Regolament (UE) Nru 575/2013 dwar il-perjodi ta' osservazzjoni rilevanti, biss il-muniti li għalihom hemm disponibbli serje ta' dejta ta' kuljum fuq medda ta' ħames snin minn sors affidabbli għandhom jitqiesu meta jkunu se jiġu kkunsidrati l-muniti li għandhom jiġu inklużi fil-valutazzjoni.

               (8)

               Madankollu, l-Artikolu 354(4) tar-Regolament (UE) Nru 575/2013 jistabbilixxi trattament speċifiku għall-pari ta' muniti ffurmati minn muniti minn Stati Membri li jipparteċipaw fit-tieni stadju tal-unjoni ekonomika u monetarja (“ERM II”) kontra l-euro u bejniethom. Għalhekk, il-pari li jinvolvu dawk il-muniti ma għandhomx jiġu kkunsidrati bħala “rilevanti”. Madankollu, il-pari ffurmati minn muniti fl-ERM II fuq naħa u munita għajr l-euro jew munita oħra fl-ERM II fuq in-naħa l-oħra għandhom jiġu kkunsidrati bħala “rilevanti”.

               (9)

               Għaldaqstant, il-korrelazzjoni ta' kull waħda mill-pari ta' muniti ffurmati billi jiġu kkumbinati l-muniti li jinsabu fl-Anness ta' dan ir-Regolament għandha tiġi vvalutata.

               (10)

               Sabiex tingħata ċertezza dwar l-użu tal-lista ta' muniti korrelatati mill-viċin, dik il-lista għandha tinżamm taħt eżami skont il-punt (d) tal-Artikolu 29(1) tar-Regolament (UE) Nru 1093/2010 tal-Parlament Ewropew u tal-Kunsill (2). Għall-istess raġunijiet, eżami bħal dan għandu jsir f'intervalli regolari u fuq jew madwar l-istess data/i fuq bażi annwali, sakemm l-iżviluppi tas-suq ma jkunux jeħtieġu li tali eżami jsir b'mod eċċezzjonali fi żminijiet differenti.

               (11)

               Dan ir-Regolament huwa bbażat fuq l-abbozz tal-istandards tekniċi ta' implimentazzjoni ppreżentat mill-Awtorità Bankarja Ewropea lill-Kummissjoni.

               (12)

               L-Awtorità Bankarja Ewropea wettqet konsultazzjonijiet pubbliċi miftuħa dwar l-abbozz tal-istandards tekniċi implementattivi li fuqhom huwa bbażat dan ir-Regolament, analizzat il-kosti u l-benefiċċji potenzjali relatati u talbet l-opinjoni tal-Grupp tal-Partijiet Konċernati Bankarji stabbilit skont l-Artikolu 37 tar-Regolament (UE) Nru 1093/2010,

         ADOTTAT DAN IR-REGOLAMENT:
   Artikolu 1
   Il-pari ta' muniti li jissodisfaw ir-rekwiżiti tal-Artikolu 354(1) tar-Regolament (UE) Nru 575/2013 huma mniżżla fl-Anness ta' dan ir-Regolament.
   Artikolu 2
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-27 ta' Novembru 2015.

            Għall-Kummissjoni

            Il-President

         Jean-Claude JUNCKER

      (1)  ĠU L 176, 27.6.2013, p. 1.

      (2)  Ir-Regolament (UE) Nru 1093/2010 tal-Parlament Ewropew u tal-Kunsill tal-24 ta' Novembru 2010 li jistabbilixxi Awtorità Superviżorja Ewropea (Awtorità Bankarja Ewropea) u li jemenda d-Deċiżjoni Nru 716/2009/KE u jħassar id-Deċiżjoni tal-Kummissjoni 2009/78/KE (ĠU L 331, 15.12.2010, p. 12).

      ANNESS

         Lista ta' muniti korrelatati mill-qrib

         Parti 1 — Lista ta' muniti korrelatati mill-qrib mal-euro (EUR)

      Il-lek Albaniż (ALL), il-mark tal-Bożnija-Ħerzegovina (BAM), il-lev Bulgaru (BGN) il-koruna Ċeka (CZK), il-lira sterlina tal-Gran Brittanja (GBP) il-kuna Kroata (HRK), id-dirham Marokkin (MAD), il-leu Rumen (RON).

         Parti 2 — Lista ta' muniti korrelatati mill-qrib mad-dirham tal-Emirati Għarab (AED)

      Il-kwanza Angolana (AOA), id-dollaru Kanadiż (CAD), il-yuan Ċiniż (CNY), il-lira sterlina tal-Gran Brittanja (GBP), id-dollaru ta' Hong Kong (HKD), il-lira Libaniża (LBP), il-pataca tal-Makaw (MOP), in-Nuevo Sol Peruvjan (PEN), il-peso Filippin (PHP), id-dollaru Singaporjan (SGD), il-baht tat-Taljandja (THB), id-dollaru tat-Tajwan (TWD), id-dollaru Amerikan (USD).

         Parti 3 — Lista ta' muniti korrelatati mill-qrib mal-lek Albaniż (ALL)

      Il-mark tal-Bożnija-Ħerzegovina (BAM), il-lev Bulgaru (BGN) il-koruna Ċeka (CZK), il-krone Daniż (DKK), il-kuna Kroata (HRK), id-dirham Marokkin (MAD), il-leu Rumen (RON), l-euro (EUR).

         Parti 4 — Lista ta' muniti korrelatati mill-qrib mal-kwanza Angolana (AOA)

      Id-dirham tal-Emirati Għarab (AED), il-yuan Ċiniż (CNY), id-dollaru ta' Hong Kong (HKD), il-lira Libaniża (LBP), il-pataca tal-Makaw (MOP), in-nuevo sol Peruvjan (PEN), il-peso Filippin (PHP), id-dollaru Singaporjan (SGD), il-baht tat-Taljandja (THB), id-dollaru tat-Tajwan (TWD), id-dollaru Amerikan (USD).

         Parti 5 — Lista ta' muniti korrelatati mill-qrib mal-mark tal-Bożnija-Ħerzegovina (BAM)

      Il-lek Albaniż (ALL), il-lev Bulgaru (BGN) il-koruna Ċeka (CZK), il-krone Daniż (DKK), il-lira sterlina tal-Gran Brittanja (GBP), il-kuna Kroata (HRK), id-dirham Marokkin (MAD), il-leu Rumen (RON), l-euro (EUR).

         Parti 6 — Lista ta' muniti korrelatati mill-viċin kontra l-lev Bulgaru (BGN)

      Il-lek Albaniż (ALL), il-mark tal-Bożnija-Ħerzegovina (BAM), il-koruna Ċeka (CZK), il-krone Daniż (DKK), il-lira sterlina tal-Gran Brittanja (GBP), il-kuna Kroata (HRK), id-dirham Marokkin (MAD), il-leu Rumen (RON), l-euro (EUR).

         Parti 7 — Lista ta' muniti korrelatati mill-qrib mad-dollaru Kanadiż (CAD)

      Id-dirham tal-Emirati Għarab (AED), id-dollaru ta' Hong Kong (HKD), il-pataca tal-Makaw (MOP), id-dollaru Singaporjan (SGD), id-dollaru tat-Tajwan (TWD), id-dollaru Amerikan (USD).

         Parti 8 — Lista ta' muniti korrelatati mill-qrib mal-yuan Ċiniż (CNY)

      Id-dirham tal-Emirati Għarab (AED), il-kwanza Angolana (AOA), il-lira sterlina tal-Gran Brittanja (GBP), id-dollaru ta' Hong Kong (HKD), il-lira Libaniża (LBP), il-pataca tal-Makaw (MOP), in-nuevo sol Peruvjan (PEN), il-peso Filippin (PHP), id-dollaru Singaporjan (SGD), il-baht tat-Taljandja (THB), id-dollaru tat-Tajwan (TWD), id-dollaru Amerikan (USD).

         Parti 9 — Lista ta' muniti korrelatati mill-qrib mal-koruna Ċeka (CZK)

      Il-lek Albaniż (ALL), il-mark tal-Bożnija-Ħerzegovina (BAM), il-lev Bulgaru (BGN), il-krone Daniż (DKK), il-kuna Kroata (HRK), id-dirham Marokkin (MAD), il-leu Rumen (RON), l-euro (EUR).

         Parti 10 — Lista ta' muniti korrelatati mill-qrib mal-krone Daniż (DKK)

      Il-lek Albaniż (ALL), il-mark tal-Bożnija-Ħerzegovina (BAM), il-lev Bulgaru (BGN) il-koruna Ċeka (CZK), il-lira sterlina tal-Gran Brittanja (GBP) il-kuna Kroata (HRK), id-dirham Marokkin (MAD), il-leu Rumen (RON), id-dollaru ta' Singapor (SGD).

         Parti 11 — Lista ta' muniti korrelatati mill-qrib mal-lira sterlina tal-Gran Brittanja (GBP)

      Id-dirham tal-Emirati Għarab (AED), il-mark tal-Bożnija-Ħerzegovina (BAM), il-lev Bulgaru (BGN), il-yuan Ċiniż (CNY), il-krone Daniż (DKK), id-dollaru ta' Hong Kong (HKD), il-kuna Kroata (HRK), il-lira Libaniża (LBP), id-dirham Marokkin (MAD), il-pataca tal-Makaw (MOP), id-dollaru Singaporjan (SGD), id-dollaru tat-Tajwan (TWD), id-dollaru Amerikan (USD), l-euro (EUR).

         Parti 12 — Lista ta' muniti korrelatati mill-qrib mad-dollaru ta' Hong Kong (HKD)

      Id-dirham tal-Emirati Għarab (AED), il-kwanza Angolana (AOA), id-dollaru Kanadiż (CAD), il-yuan Ċiniż (CNY), il-lira sterlina tal-Gran Brittanja (GBP), il-lira Libaniża (LBP), il-pataca tal-Makaw (MOP), in-nuevo sol Peruvjan (PEN), il-peso Filippin (PHP), id-dollaru Singaporjan (SGD), il-baht tat-Taljandja (THB), id-dollaru tat-Tajwan (TWD), id-dollaru Amerikan (USD).

         Parti 13 — Lista ta' muniti korrelatati mill-qrib mal-kuna Kroata (HRK)

      Il-lek Albaniż (ALL), il-mark tal-Bożnija-Ħerzegovina (BAM), il-lev Bulgaru (BGN) il-koruna Ċeka (CZK), il-krone Daniż (DKK), il-lira sterlina tal-Gran Brittanja (GBP), id-dirham Marokkin (MAD), il-leu Rumen (RON), id-dollaru ta' Singapor (SGD), l-euro (EUR).

         Parti 14 — Lista ta' muniti korrelatati mill-qrib mal-won tal-Korea t'Isfel (KRW)

      In-nuevo sol Peruvjan (PEN), il-peso Filippin (PHP), id-dollaru Singaporjan (SGD), id-dollaru tat-Tajwan (TWD).

         Parti 15 — Lista ta' muniti korrelatati mill-qrib mal-lira Libaniża (LBP)

      Id-dirham tal-Emirati Għarab (AED), il-kwanza Angolana (AOA), il-yuan Ċiniż (CNY), il-lira sterlina tal-Gran Brittanja (GBP), id-dollaru ta' Hong Kong (HKD), il-pataca tal-Makaw (MOP), in-nuevo sol Peruvjan (PEN), il-peso Filippin (PHP), id-dollaru Singaporjan (SGD), il-baht tat-Taljandja (THB), id-dollaru tat-Tajwan (TWD), id-dollaru Amerikan (USD).

         Parti 16 — Lista ta' muniti korrelatati mill-qrib mad-dirham Marokkin (MAD)

      Il-lek Albaniż (ALL), il-mark tal-Bożnija-Ħerzegovina (BAM), il-lev Bulgaru (BGN) il-koruna Ċeka (CZK), il-krone Daniż (DKK), il-lira sterlina tal-Gran Brittanja (GBP), il-kuna Kroata (HRK), il-leu Rumen (RON), id-dollaru ta' Singapor (SGD), il-baht Taljandiż (THB), id-dollaru tat-Tajwan (TWD), l-euro (EUR).

         Parti 17 — Lista ta' muniti korrelatati mill-qrib mal-pataca tal-Makaw (MOP)

      Id-dirham tal-Emirati Għarab (AED), il-kwanza Angolana (AOA), il-yuan Ċiniż (CNY), il-lira sterlina tal-Gran Brittanja (GBP), id-dollaru ta' Hong Kong (HKD), il-lira Libaniża (LBP), in-nuevo sol Peruvjan (PEN), il-peso Filippin (PHP), id-dollaru Singaporjan (SGD), il-baht tat-Taljandja (THB), id-dollaru tat-Tajwan (TWD), id-dollaru Amerikan (USD).

         Parti 18 — Lista ta' muniti korrelatati mill-qrib man-nuevo sol Peruvjan (PEN)

      Id-dirham tal-Emirati Għarab (AED), il-kwanza Angolana (AOA), il-yuan Ċiniż (CNY), id-dollaru ta' Hong Kong (HKD), il-won tal-Korea t'Isfel (KRW), il-lira Libaniża (LBP), il-pataca tal-Makaw (MOP), il-peso Filippin (PHP), id-dollaru Singaporjan (SGD), il-baht tat-Taljandja (THB), id-dollaru tat-Tajwan (TWD), id-dollaru Amerikan (USD).

         Parti 19 — Lista ta' muniti korrelatati mill-qrib mal-peso Filippin (PHP)

      Id-dirham tal-Emirati Għarab (AED), il-kwanza Angolana (AOA), il-yuan Ċiniż (CNY), id-dollaru ta' Hong Kong (HKD), il-won tal-Korea t'Isfel (KRW), il-lira Libaniża (LBP), il-pataca tal-Makaw (MOP), ir-ringgit tal-Malasja (MYR), in-nuevo sol Peruvjan (PEN), id-dollaru Singaporjan (SGD), il-baht tat-Taljandja (THB), id-dollaru tat-Tajwan (TWD), id-dollaru Amerikan (USD).

         Parti 20 — Lista ta' muniti korrelatati mill-viċin mal-leu Rumen (RON)

      Il-lek Albaniż (ALL), il-mark tal-Bożnija-Ħerzegovina (BAM), il-lev Bulgaru (BGN), il-koruna Ċeka (CZK), il-krone Daniż (DKK), il-kuna Kroata (HRK), id-dirham Marokkin (MAD), l-euro (EUR).

         Parti 21 — Lista ta' muniti korrelatati mill-qrib mad-dollaru ta' Singapor (SGD)

      Id-dirham tal-Emirati Għarab (AED), il-kwanza Angolana (AOA), id-dollaru Kanadiż (CAD), il-yuan Ċiniż (CNY), il-krone Daniż (DKK), il-lira sterlina tal-Gran Brittanja (GBP), id-dollaru ta' Hong Kong (HKD), il-kuna Kroata (HRK), il-won tal-Korea t'Isfel (KRW), il-lira Libaniża (LBP), id-dirham Marokkin (MAD), il-pataca tal-Makaw (MOP), ir-ringgit tal-Malasja (MYR), in-nuevo sol Peruvjan (PEN), id-dollaru Singaporjan (SGD), il-peso Filippin (PHP), il-baht tat-Tajlandja (THB), id-dollaru tat-Tajwan (TWD), id-dollaru Amerikan (USD).

         Parti 22 — Lista ta' muniti korrelatati mill-qrib mal-baht tat-Tajlandja (THB)

      Id-dirham tal-Emirati Għarab (AED), il-kwanza Angolana (AOA), il-yuan Ċiniż (CNY), id-dollaru ta' Hong Kong (HKD), il-lira Libaniża (LBP), id-dirham Marokkin (MAD), il-pataca tal-Makaw (MOP), in-nuevo sol Peruvjan (PEN), il-peso Filippin (PHP), id-dollaru Singaporjan (SGD), id-dollaru tat-Tajwan (TWD), id-dollaru Amerikan (USD).

         Parti 23 — Lista ta' muniti korrelatati mill-qrib mad-dollaru tat-Tajwan (TWD)

      Id-dirham tal-Emirati Għarab (AED), il-kwanza Angolana (AOA), id-dollaru Kanadiż (CAD), il-yuan Ċiniż (CNY), il-lira sterlina tal-Gran Brittanja (GBP), id-dollaru ta' Hong Kong (HKD), il-won tal-Korea t'Isfel (KRW), il-lira Libaniża (LBP), id-dirham Marokkin (MAD), il-pataca tal-Makaw (MOP), ir-rinngit tal-Malasja (MYR), in-nuevo sol Peruvjan (PEN), il-peso Filippin (PHP), id-dollaru ta' Singapor (SGD), il-baht tat-Tajlandja (THB), id-dollaru Amerikan (USD).

         Parti 24 — Lista ta' muniti korrelatati mill-qrib mad-dollaru Amerikan (USD)

      Id-dirham tal-Emirati Għarab (AED), il-kwanza Angolana (AOA), id-dollaru Kanadiż (CAD), il-yuan Ċiniż (CNY), il-lira sterlina tal-Gran Brittanja (GBP), id-dollaru ta' Hong Kong (HKD), il-lira Libaniża (LBP), il-pataca tal-Makaw (MOP), in-nuevo sol Peruvjan (PEN), il-peso Filippin (PHP), id-dollaru Singaporjan (SGD), il-baht tat-Taljandja (THB), id-dollaru tat-Tajwan (TWD).


title: Regolament ta’ Implimentazzjoni tal-Kummissjoni (UE) Nru 1240/2013 tal- 25 ta’ Novembru 2013 li jdaħħal denominazzjoni fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti (Pembrokeshire Earlies/Pembrokeshire Early Potatoes (IĠP))

text:
               4.12.2013

               MT

               Il-Ġurnal Uffiċjali tal-Unjoni Ewropea

               L 323/1

         REGOLAMENT TA’ IMPLIMENTAZZJONI TAL-KUMMISSJONI (UE) Nru 1240/2013
   tal-25 ta’ Novembru 2013
   li jdaħħal denominazzjoni fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti (Pembrokeshire Earlies/Pembrokeshire Early Potatoes (IĠP))
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta’ Novembru 2012 dwar skemi tal-kwalità għal prodotti agrikoli u oġġetti tal-ikel (1), u partikolarment l-Artikolu 52(2) tiegħu,
   Billi:

               (1)

               Skont l-Artikolu 50(2)(a) tar-Regolament (UE) Nru 1151/2012, it-talba mir-Renju Unit biex id-denominazzjoni “Pembrokeshire Earlies/Pembrokeshire Early Potatoes” tiddaħħal fir-reġistru ġiet ippubblikata f’Il-Ġurnal Uffiċjali tal-Unjoni Ewropea
                   (2).

               (2)

               Billi l-Kummissjoni ma rċeviet l-ebda dikjarazzjoni ta’ oġġezzjoni skont l-Artikolu 51 tar-Regolament (UE) Nru 1151/2012, id-denominazzjoni “Pembrokeshire Earlies/Pembrokeshire Early Potatoes” għandha tiġi rreġistrata,

         ADOTTAT DAN IR-REGOLAMENT:
   Artikolu 1
   Id-denominazzjoni msemmija fl-Anness ta’ dan ir-Regolament hija b’dan irreġistrata.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-25 ta’ Novembru 2013.

            Għall-Kummissjoni, F'isem il-President,
         Dacian CIOLOȘ

            Membru tal-Kummissjoni

      (1)  ĠU L 343, 14.12.2012, p. 1.

      (2)  ĠU C 180, 26.6.2013, p. 17.

      ANNESS
      Prodotti agrikoli maħsuba għall-konsum mill-bniedem elenkati fl-Anness I tat-Trattat:

         Klassi 1.6.   Frott, ħaxix u ċereali, friski jew ipproċessati

      IR-RENJU UNIT
      Pembrokeshire Earlies/Pembrokeshire Early Potatoes (IĠP)


title: Regolament ta’ Implimentazzjoni tal-Kummissjoni (UE) Nru 913/2011 tat- 12 ta’ Settembru 2011 li jemenda l-prezzijiet rappreżentattivi u l-ammonti tad-dazji addizzjonali għall-importazzjoni ta' ċerti prodotti tas-settur taz-zokkor, stabbiliti bir-Regolament (UE) Nru 867/2010 għas-sena tas-suq 2010/11

text:
               13.9.2011

               MT

               Il-Ġurnal Uffiċjali tal-Unjoni Ewropea

               L 236/4

         REGOLAMENT TA’ IMPLIMENTAZZJONI TAL-KUMMISSJONI (UE) Nru 913/2011
   tat-12 ta’ Settembru 2011
   li jemenda l-prezzijiet rappreżentattivi u l-ammonti tad-dazji addizzjonali għall-importazzjoni ta' ċerti prodotti tas-settur taz-zokkor, stabbiliti bir-Regolament (UE) Nru 867/2010 għas-sena tas-suq 2010/11
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1),
   Wara li kkunsidrat ir-Regolament tal-Kummissjoni (KE) Nru 951/2006 tat-30 ta’ Ġunju 2006 dwar regoli ddettaljati għall-applikazzjoni tar-Regolament tal-Kunsill (KE) Nru 318/2006 f'dak li għandu x'jaqsam mal-iskambji mal-pajjiżi terzi fis-settur taz-zokkor (2), u b'mod partikolari l-Artikolu 36(2), it-tieni subparagrafu, it-tieni sentenza tiegħu,
   Billi:

               (1)

               L-ammonti tal-prezzijiet rappreżentattivi u tad-dazji addizzjonali applikabbli għall-importazzjoni taz-zokkor abjad, taz-zokkor mhux ipproċessat u ta' ċerti ġuleppijiet għas-sena tas-suq 2010/11 ġew stabbiliti mir-Regolament ta' Implimentazzjoni tal-Kummissjoni (UE) Nru 867/2010 (3). Dawn il-prezzijiet u dazji ġew emendati l-aħħar mir-Regolament ta' Implimentazzjoni tal-Kummissjoni (UE) Nru 911/2011 (4).

               (2)

               L-informazzjoni li l-Kummissjoni għandha f'idejha llum twassal biex dawn l-ammonti jiġu mmodifikati, skont ir-regoli ddettaljati pprovduti fir-Regolament (KE) Nru 951/2006,

         ADOTTAT DAN IR-REGOLAMENT:
   Artikolu 1
   Il-prezzijiet rappreżentattivi u d-dazji addizzjonali applikabbli għall-importazzjoni tal-prodotti msemmija fl-Artikolu 36 tar-Regolament (KE) Nru 951/2006, stabbiliti bir-Regolament (UE) Nru 867/2010 għas-sena tas-suq 2010/11, huma b'dan mmodifikati skont l-Anness ta' dan ir-Regolament.
   Artikolu 2
   Dan ir-Regolament għandu jidħol fis-seħħ fit-13 ta’ Settembru 2011.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-12 ta’ Settembru 2011.

            Għall-Kummissjoni, f'isem il-President,

         José Manuel SILVA RODRÍGUEZ

            Direttur Ġenerali għall-Agrikoltura u l-Iżvilupp Rurali

      (1)  ĠU L 299, 16.11.2007, p. 1.

      (2)  ĠU L 178, 1.7.2006, p. 24.

      (3)  ĠU L 259, 1.10.2010, p. 3.

      (4)  ĠU L 234, 10.9.2011, p. 40.

      ANNESS

         L-ammonti mmodifikati tal-prezzijiet rappreżentattivi u tad-dazji addizzjonali għall-importazzjoni taz-zokkor abjad, taz-zokkor mhux ipproċessat u tal-prodotti bil-kodiċi NM 1702 90 95 , applikabbli mit-13 ta’ Settembru 2011

                  (EUR)

                  Kodiċi NM

                  Ammont tal-prezz rappreżentattiv għal kull 100 kg nett tal-prodott ikkonċernat

                  Ammont tad-dazju addizzjonali għal kull 100 kg nett tal-prodott ikkonċernat

                  1701 11 10  (1)

                  49,52

                  0,00

                  1701 11 90  (1)

                  49,52

                  0,05

                  1701 12 10  (1)

                  49,52

                  0,00

                  1701 12 90  (1)

                  49,52

                  0,00

                  1701 91 00  (2)

                  54,45

                  1,13

                  1701 99 10  (2)

                  54,45

                  0,00

                  1701 99 90  (2)

                  54,45

                  0,00

                  1702 90 95  (3)

                  0,54

                  0,20

         (1)  Stabbilit għall-kwalità standard kif iddefinita fl-Anness IV, il-punt III, tar-Regolament (KE) Nru 1234/2007.

         (2)  Stabbilit għall-kwalità standard kif iddefinita fl-Anness IV, il-punt II, tar-Regolament (KE) Nru 1234/2007.

         (3)  Stabbilit bħala 1 % tal-kontenut f'sukrożju.


title: Regolament ta' Implimentazzjoni tal-Kummissjoni (UE) 2015/880 tal-4 ta' Ġunju 2015 dwar l-estensjoni tal-perjodi tranżizzjonali relatati ma' rekwiżiti ta' fondi proprji għal skoperturi għal kontropartijiet ċentrali stipulati fir-Regolament (UE) Nru 575/2013 (UE) Nru 648/2012 tal-Parlament Ewropew u tal-Kunsill (Test b'rilevanza għaż-ŻEE)

text:
               9.6.2015

               MT

               Il-Ġurnal Uffiċjali tal-Unjoni Ewropea

               L 143/7

         REGOLAMENT TA' IMPLIMENTAZZJONI TAL-KUMMISSJONI (UE) 2015/880
   tal-4 ta' Ġunju 2015
   dwar l-estensjoni tal-perjodi tranżizzjonali relatati ma' rekwiżiti ta' fondi proprji għal skoperturi għal kontropartijiet ċentrali stipulati fir-Regolament (UE) Nru 575/2013 (UE) Nru 648/2012 tal-Parlament Ewropew u tal-Kunsill
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 575/2013 tal-Parlament Ewropew u tal-Kunsill tas-26 ta' Ġunju 2013 dwar ir-rekwiżiti prudenzjali għall-istituzzjonijiet ta' kreditu u d-ditti tal-investiment u li jemenda r-Regolament (UE) Nru 648/2012 (1), u b'mod partikolari l-Artikolu 497(3) tiegħu,
   Billi:

               (1)

               Sabiex jiġi evitat tfixkil fis-swieq finanzjarji internazzjonali u sabiex ma jitħalliex li l-istituzzjonijiet ikunu ppenalizzati billi jiġu soġġetti għal rekwiżiti ogħla ta' fondi proprji waqt il-proċessi ta' awtorizzazzjoni u rikonoxximent ta' kontropartijiet ċentrali eżistenti (“CCPs”), l-Artikolu 497(1) u (2) tar-Regolament (UE) Nru 575/2013 stabbilixxa perjodu tranżizzjonali li matulu l-kontropartijiet ċentrali kollha li istituzzjonijiet stabbiliti fl-Unjoni jikklerjaw it-tranżazzjonijiet magħhom se jitqiesu bħala kontropartijiet ċentrali kwalifikanti.

               (2)

               Ir-Regolament (UE) Nru 575/2013 emenda wkoll ir-Regolament (UE) Nru 648/2012 tal-Parlament Ewropew u tal-Kunsill (2) fir-rigward ta' ċerti inputs għall-kalkolu tar-rekwiżiti ta' fondi proprji ta' istituzzjonijiet għal skoperturi għal CCPs. Għaldaqstant, l-Artikolu 89(5a) tar-Regolament (UE) Nru 648/2012 jobbliga ċerti CCPs jirrappurtaw, għal perjodu ta' żmien limitat, l-ammont totali tal-marġni inizjali li huma jkunu rċevew mill-membri tal-ikklerjar tagħhom. Dan il-perjodu tranżizzjonali jirrifletti dak il-perjodu stabbilit fl-Artikolu 497 tar-Regolament (UE) Nru 575/2013.

               (3)

               Kemm il-perjodu tranżizzjonali għar-rekwiżiti ta' fondi proprji stipulat fl-Artikolu 497(1) u (2) tar-Regolament (UE) Nru 575/2013 kif ukoll il-perjodu tranżizzjonali għar-rapportar tal-marġni inizjali stipulat fl-ewwel u fit-tieni sottoparagrafu tal-Artikolu 89(5a) tar-Regolament (UE) Nru 648/2012 kienu previsti li jiskadu fil-15 ta' Ġunju 2014.

               (4)

               L-Artikolu 497(3) tar-Regolament (UE) Nru 575/2013 jagħti s-setgħa lill-Kummissjoni biex f'ċirkostanzi eċċezzjonali tadotta att ta' implimentazzjoni sabiex il-perjodu tranżizzjonali jittawwal b'sitt xhur. Dik l-estensjoni għandha tapplika wkoll fir-rigward tal-limiti ta' żmien stabbiliti fl-Artikolu 89(5a) tar-Regolament (UE) Nru 648/2012. Il-perjodi tranżizzjonali diġà ttawlu sal-15 ta' Ġunju 2015, fil-bidu permezz tar-Regolament ta' Implimentazzjoni tal-Kummissjoni (UE) Nru 591/2014 (3), u sussegwentement permezz tar-Regolament ta' Implimentazzjoni tal-Kummissjoni (UE) Nru 1317/2014 (4).

               (5)

               Il-proċess ta' awtorizzazzjoni għall-kontropartijiet ċentrali eżistenti stabbiliti fl-Unjoni jinsab għaddej iżda mhux se jitlesta sal-15 ta' Ġunju 2015. L-ebda rikonoxximent għadu ma ngħata lil kontropartijiet ċentrali eżistenti stabbiliti f'pajjiżi terzi li diġà applikaw għal rikonoxximent. Għaldaqstant, il-ħtieġa li jiġi evitat tfixkil fis-swieq finanzjarji internazzjonali, li kienet wasslet sabiex jittawwal il-perjodu tranżizzjonali stabbilit fl-Artikolu 497(2) tar-Regolament (UE) Nru 575/2013 rigward il-kontropartijiet ċentrali stabbiliti f'pajjiżi terzi, tkun għadha hemm wara l-iskadenza tal-estensjoni tal-perjodu tranżizzjonali stipulata fir-Regolament ta' Implimentazzjoni (UE) Nru 1317/2014. Estensjoni ulterjuri tal-perjodu tranżizzjonali għandha tippermetti lill-istituzzjonijiet stabbiliti fl-Unjoni (jew lis-sussidjarji tagħhom stabbiliti lil hinn mill-Unjoni) jevitaw żieda sinifikanti fir-rekwiżiti ta' fondi proprji minħabba n-nuqqas ta' kontropartijiet ċentrali rikonoxxuti stabbiliti f'kull pajjiż terz rilevanti u li jipprovdu, b'mod vijabbli u aċċessibli, it-tip ta' servizzi tal-ikklerjar partikolari li jeħtieġu l-istituzzjonijiet tal-Unjoni. Filwaqt li żieda bħal din tista' tkun biss temporanja, din tista' potenzjalment twassal għall-irtirar ta' dawk l-istituzzjonijiet milli jkunu parteċipanti diretti f'dawk il-kontropartijiet ċentrali u b'hekk jiġi kkawżat tfixkil fis-swieq li joperaw fihom dawk il-kontropartijiet ċentrali. Għalhekk jixraq li l-perjodi tranżizzjonali jittawlu b'sitt xhur oħra.

               (6)

               Il-miżuri previsti f'dan ir-Regolament huma f'konformità mal-opinjoni tal-Kumitat tal-Banek Ewropej,

         ADOTTAT DAN IR-REGOLAMENT:
   Artikolu 1
   Il-perjodi ta' 15-il xahar imsemmijin fl-Artikolu 497(1) u (2) tar-Regolament (UE) Nru 575/2013 u fl-ewwel u fit-tieni sottoparagrafu tal-Artikolu 89(5a) tar-Regolament (UE) Nru 648/2012, rispettivament, kif diġà estiżi skont l-Artikolu 1 tar-Regolament ta' Implimentazzjoni (UE) Nru 591/2014 u tar-Regolament ta' Implimentazzjoni (UE) Nru 1317/2014, jittawlu b'sitt xhur oħra sal-15 ta' Diċembru 2015.
   Artikolu 2
   Dan ir-Regolament jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-4 ta' Ġunju 2015.

            Għall-Kummissjoni

            Il-President

         Jean-Claude JUNCKER

      (1)  ĠU L 176, 27.6.2013, p. 1.

      (2)  Ir-Regolament (UE) Nru 648/2012 tal-Parlament Ewropew u tal-Kunsill tal-4 ta' Lulju 2012 dwar derivati OTC, kontropartijiet ċentrali u repożitorji tad-data dwar it-tranżazzjonijiet (ĠU L 201, 27.7.2012, p. 1).

      (3)  Ir-Regolament ta' Implimentazzjoni tal-Kummissjoni (UE) Nru 591/2014 tat-3 ta' Ġunju 2014 dwar l-estensjoni tal-perjodi tranżizzjonali relatati ma' rekwiżiti ta' fondi proprji għal skoperturi għal kontropartijiet ċentrali fir-Regolament (UE) Nru 575/2013 u r-Regolament (UE) Nru 648/2012 tal-Parlament Ewropew u tal-Kunsill (ĠU L 165, 4.6.2014, p. 31).

      (4)  Ir-Regolament ta' Implimentazzjoni tal-Kummissjoni (UE) Nru 1317/2014 tal-11 ta' Diċembru 2014 dwar l-estensjoni tal-perjodi tranżizzjonali relatati ma' rekwiżiti ta' fondi proprji għal skoperturi għal kontropartijiet ċentrali fir-Regolamenti (UE) Nru 575/2013 u (UE) Nru 648/2012 tal-Parlament Ewropew u tal-Kunsill (ĠU L 355, 12.12.2014, p. 6).


title: Regolament ta’ Implimentazzjoni tal-Kummissjoni (UE) Nru 262/2012 tat- 23 ta’ Marzu 2012 li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

text:
               24.3.2012

               MT

               Il-Ġurnal Uffiċjali tal-Unjoni Ewropea

               L 85/1

         REGOLAMENT TA’ IMPLIMENTAZZJONI TAL-KUMMISSJONI (UE) Nru 262/2012
   tat-23 ta’ Marzu 2012
   li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1),
   Wara li kkunsidrat ir-Regolament ta’ Implimentazzjoni (UE) Nru 543/2011 tas-7 ta’ Ġunju 2011 li jippreskrivi regoli dettaljati dwar l-applikazzjoni tar-Regolament tal-Kunsill (KE) Nru 1234/2007 fir-rigward tas-setturi tal-frott u l-ħxejjex u tal-frott u l-ħxejjex ipproċessati (2) u b’mod partikolari l-Artikolu 136(1) tiegħu,
   Billi:

               (1)

               Ir-Regolament ta’ Implimentazzjoni (UE) Nru 543/2011 jistipula, skont ir-riżultat tan-negozjati kummerċjali multilaterali taċ-Ċiklu tal-Urugwaj, il-kriterji li bihom il-Kummissjoni tiffissa l-valuri standard għall-importazzjonijiet minn pajjiżi terzi, għall-prodotti u għall-perjodi stipulati fl-Anness XVI, il-Parti A tiegħu.

               (2)

               Il-valur standard tal-importazzjoni huwa kkalkulat kull ġurnata tax-xogħol skont l-Artikolu 136(1) tar-Regolament ta' Implimentazzjoni (UE) Nru 543/2011, billi jqis id-dejta varjabbli ta' kuljum. Għalhekk dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

         ADOTTAT DAN IR-REGOLAMENT:
   Artikolu 1
   Il-valuri standard tal-importazzjoni msemmija fl-Artikolu 136 tar-Regolament ta’ Implimentazzjoni (UE) Nru 543/2011 huma stipulati fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-23 ta’ Marzu 2012.

            Għall-Kummissjoni, F'isem il-President,
         José Manuel SILVA RODRÍGUEZ

            Direttur Ġenerali għall-Agrikoltura u l-Iżvilupp Rurali

      (1)  ĠU L 299, 16.11.2007, p. 1.

      (2)  ĠU L 157, 15.6.2011, p. 1.

      ANNESS
      Il-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

                  (EUR/100 kg)

                  Kodiċi tan-NM

                  Kodiċi tal-pajjiż terz (1)

                  Valur standard tal-importazzjoni

                  0702 00 00

                  CR

                  49,7

                  IL

                  97,8

                  MA

                  45,1

                  TN

                  68,9

                  TR

                  88,3

                  ZZ

                  70,0

                  0707 00 05

                  JO

                  107,2

                  TR

                  165,9

                  ZZ

                  136,6

                  0709 91 00

                  EG

                  76,0

                  ZZ

                  76,0

                  0709 93 10

                  JO

                  225,1

                  MA

                  52,8

                  TR

                  136,0

                  ZZ

                  138,0

                  0805 10 20

                  BR

                  35,0

                  EG

                  43,6

                  IL

                  79,1

                  MA

                  49,5

                  TN

                  79,6

                  TR

                  67,2

                  ZZ

                  59,0

                  0805 50 10

                  EG

                  43,8

                  TR

                  64,4

                  ZZ

                  54,1

                  0808 10 80

                  AR

                  89,5

                  BR

                  81,6

                  CA

                  121,1

                  CL

                  87,0

                  CN

                  71,6

                  MK

                  31,8

                  US

                  159,4

                  UY

                  74,9

                  ZA

                  119,9

                  ZZ

                  93,0

                  0808 30 90

                  AR

                  99,9

                  CL

                  108,3

                  CN

                  51,3

                  ZA

                  94,4

                  ZZ

                  88,5

         (1)  In-nomenklatura tal-pajjiżi stabbilita bir-Regolament tal-Kummissjoni (KE) Nru 1833/2006 (ĠU L 354, 14.12.2006, p. 19). Il-kodiċi “ZZ” jirrappreżenta “ta’ oriġini oħra”.


title: Regolament ta’ Implimentazzjoni tal-Kummissjoni (UE) Nru 1240/2012 tad- 19 ta’ Diċembru 2012 li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

text:
               20.12.2012

               MT

               Il-Ġurnal Uffiċjali tal-Unjoni Ewropea

               L 350/67

         REGOLAMENT TA’ IMPLIMENTAZZJONI TAL-KUMMISSJONI (UE) Nru 1240/2012
   tad-19 ta’ Diċembru 2012
   li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1),
   Wara li kkunsidrat ir-Regolament ta’ Implimentazzjoni (UE) Nru 543/2011 tas-7 ta’ Ġunju 2011 li jippreskrivi regoli dettaljati dwar l-applikazzjoni tar-Regolament tal-Kunsill (KE) Nru 1234/2007 fir-rigward tas-setturi tal-frott u l-ħxejjex u tal-frott u l-ħxejjex ipproċessati (2) u b’mod partikolari l-Artikolu 136(1) tiegħu,
   Billi:

               (1)

               Ir-Regolament ta’ Implimentazzjoni (UE) Nru 543/2011 jistipula, skont ir-riżultat tan-negozjati kummerċjali multilaterali taċ-Ċiklu tal-Urugwaj, il-kriterji li bihom il-Kummissjoni tiffissa l-valuri standard għall-importazzjonijiet minn pajjiżi terzi, għall-prodotti u għall-perjodi stipulati fl-Anness XVI, il-Parti A tiegħu.

               (2)

               Il-valur standard tal-importazzjoni huwa kkalkulat kull ġurnata tax-xogħol skont l-Artikolu 136(1) tar-Regolament ta' Implimentazzjoni (UE) Nru 543/2011, billi jqis id-dejta varjabbli ta' kuljum. Għalhekk dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

         ADOTTAT DAN IR-REGOLAMENT:
   Artikolu 1
   Il-valuri standard tal-importazzjoni msemmija fl-Artikolu 136 tar-Regolament ta’ Implimentazzjoni (UE) Nru 543/2011 huma stipulati fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-19 ta’ Diċembru 2012.

            Għall-Kummissjoni, F'isem il-President,
         José Manuel SILVA RODRÍGUEZ

            Direttur Ġenerali għall-Agrikoltura u l-Iżvilupp Rurali

      (1)  ĠU L 299, 16.11.2007, p. 1.

      (2)  ĠU L 157, 15.6.2011, p. 1.

      ANNESS
      Il-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

                  (EUR/100 kg)

                  Kodiċi tan-NM

                  Kodiċi tal-pajjiż terz (1)

                  Valur standard tal-importazzjoni

                  0702 00 00

                  AL

                  32,6

                  MA

                  80,2

                  TN

                  114,7

                  TR

                  94,8

                  ZZ

                  80,6

                  0707 00 05

                  TR

                  117,4

                  ZZ

                  117,4

                  0709 93 10

                  MA

                  140,4

                  TR

                  134,6

                  ZZ

                  137,5

                  0805 10 20

                  MA

                  71,3

                  TR

                  44,0

                  ZA

                  51,8

                  ZZ

                  55,7

                  0805 20 10

                  MA

                  66,7

                  ZZ

                  66,7

                  0805 20 30 , 0805 20 50 , 0805 20 70 , 0805 20 90

                  IL

                  97,8

                  JM

                  129,1

                  MA

                  98,7

                  TR

                  84,7

                  ZZ

                  102,6

                  0805 50 10

                  TR

                  78,8

                  ZZ

                  78,8

                  0808 10 80

                  MK

                  39,0

                  NZ

                  165,3

                  US

                  141,8

                  ZA

                  123,7

                  ZZ

                  117,5

                  0808 30 90

                  CN

                  59,8

                  TR

                  135,1

                  US

                  156,8

                  ZZ

                  117,2

         (1)  In-nomenklatura tal-pajjiżi stabbilita bir-Regolament tal-Kummissjoni (KE) Nru 1833/2006 (ĠU L 354, 14.12.2006, p. 19). Il-kodiċi “ZZ” jirrappreżenta “ta’ oriġini oħra”.


title: Regolament ta' Implimentazzjoni tal-Kummissjoni (UE) Nru 936/2011 tal- 20 ta’ Settembru 2011 li jiffissa l-koeffiċjent ta’ allokazzjoni għall-ħruġ ta’ liċenzji tal-importazzjoni li għalihom tressqet applikazzjoni mill- 1 sas- 7 ta' Settembru 2011 għal prodotti taz-zokkor fil-kuntest ta’ ċerti kwoti tariffarji u li jissospendi t-tressiq ta’ applikazzjonijiet għat-tali liċenzji

text:
               21.9.2011

               MT

               Il-Ġurnal Uffiċjali tal-Unjoni Ewropea

               L 243/5

         REGOLAMENT TA' IMPLIMENTAZZJONI TAL-KUMMISSJONI (UE) Nru 936/2011
   tal-20 ta’ Settembru 2011
   li jiffissa l-koeffiċjent ta’ allokazzjoni għall-ħruġ ta’ liċenzji tal-importazzjoni li għalihom tressqet applikazzjoni mill-1 sas-7 ta' Settembru 2011 għal prodotti taz-zokkor fil-kuntest ta’ ċerti kwoti tariffarji u li jissospendi t-tressiq ta’ applikazzjonijiet għat-tali liċenzji
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (“ir-Regolament Waħdieni dwar l-OKS”) (1),
   Wara li kkunsidrat ir-Regolament tal-Kummissjoni (KE) Nru 1301/2006 tal-31 ta’ Awwissu 2006 li jistabbilixxi regoli komuni għall-amministrazzjoni ta’ kwoti ta’ tariffi fuq l-importazzjoni għal prodotti agrikoli ġestiti b’sistema ta’ liċenzji ta’ importazzjoni (2), u b’mod partikulari l-Artikolu 7(2) tiegħu,
   Wara li kkunsidrat ir-Regolament tal-Kummissjoni (KE) Nru 891/2009 tal-25 ta’ Settembru 2009 li jiftaħ u jamministra ċerti kwoti tariffarji tal-Komunità fis-settur taz-zokkor (3), u b’mod partikulari l-Artikolu 5(2) tiegħu,
   Billi:

               (1)

               Il-kwantitajiet li jkopru l-applikazzjonijiet għal-liċenzji tal-importazzjoni mressqa lill-awtoritajiet kompetenti mill-1 sas-7 ta' Settembru 2011 skont ir-Regolament tal-Kummissjoni (KE) Nru 891/2009, jaqbżu l-kwantità disponibbli skont is-serje li ġġib in-numru 09.4380.

               (2)

               F’dawn iċ-ċirkustanzi, għandu jiġi ffissat koeffiċjent tal-allokazzjoni għal-liċenzji li għandhom jinħarġu fir-rigward tas-serje li ġġib in-numru 09.4380 skont ir-Regolament tal-Kummissjoni (KE) Nru 1301/2006. It-tressiq ta’ iktar applikazzjonijiet għal-liċenzji għal dak in-numru tas-serje għandu jkun sospiż sa tmiem is-sena tas-suq, skont ir-Regolament tal-Kummissjoni (KE) Nru 891/2009,

         ADOTTAT DAN IR-REGOLAMENT:
   Artikolu 1
   1.   Il-kwantitajiet li għalihom tressqu l-applikazzjonijiet għal-liċenzji tal-importazzjoni mill-1 sas-7 ta' Settembru 2011 skont ir-Regolament tal-Kummissjoni (KE) Nru 891/2009 għandhom jiġu mmultiplikati bil-koeffiċjenti tal-allokazzjoni stipulati fl-Anness għal dan ir-Regolament.
   2.   It-tressiq ta’ iktar applikazzjonijiet għal-liċenzji, li jikkorrispondu man-numri tas-serje mogħtija fl-Anness, għandu jkun sospiż sa tmiem is-sena tas-suq 2010/11.
   Artikolu 2
   Dan ir-Regolament għandu jidħol fis-seħħ dakinhar li jiġi ppubblikat f’Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-20 ta’ Settembru 2011.

            Għall-Kummissjoni, f’isem il-President,

         José Manuel SILVA RODRÍGUEZ

            Direttur Ġenerali għall-Agrikoltura u l-Iżvilupp Rurali

      (1)  ĠU L 299, 16.11.2007, p. 1.

      (2)  ĠU L 238, 1.9.2006, p. 13.

      (3)  ĠU L 254, 26.9.2009, p. 82.

      ANNESS
      “Il-konċessjonijiet taz-zokkor tal-iskeda bin-numru CXL”

         Is-sena tas-suq 2010/2011

         Applikazzjonijiet li tressqu mill-1.9.2011 sas-7.9.2011

                  In-numru tas-serje

                  Il-pajjiż

                  Il-koeffiċjent tal-allokazzjoni
                  (f’perċentwal)

                  Iktar applikazzjonijiet

                  09.4317

                  L-Awstralja

                  —

                  Sospiżi

                  09.4318

                  Il-Brażil

                  —

                  09.4319

                  Kuba

                  —

                  Sospiżi

                  09.4320

                  Kwalunkwe pajjiż terz

                  —

                  Sospiżi

                  09.4321

                  L-Indja

                  —

                  Sospiżi

                              —

                              Mhux applikabbli: il-Kummissjoni ma rċeviet l-ebda applikazzjoni għal-liċenzja.

      “Iz-zokkor mill-Balkani”

         Is-sena tas-suq 2010/2011

         Applikazzjonijiet li tressqu mill-1.9.2011 sas-7.9.2011

                  In-numru tas-serje

                  Il-pajjiż

                  Il-koeffiċjent tal-allokazzjoni
                  (f’perċentwal)

                  Iktar applikazzjonijiet

                  09.4324

                  L-Albanija

                  —

                  09.4325

                  Il-Bożnija u Ħerzegovina

                  —

                  Sospiżi

                  09.4326

                  Is-Serbja

                  —

                  09.4327

                  L-eks Repubblika Jugoslava tal-Maċedonja

                  —

                  09.4328

                  Il-Kroazja

                  —

                              —

                              Mhux applikabbli: il-Kummissjoni ma rċeviet l-ebda applikazzjoni għal-liċenzja.

      “Iz-zokkor għall-importazzjoni eċċezzjonali u dak għall-importazzjoni industrijali”

         Is-sena tas-suq 2010/2011

         Applikazzjonijiet li tressqu mill-1.9.2011 sas-7.9.2011

                  In-numru tas-serje

                  It-tip

                  Il-koeffiċjent tal-allokazzjoni
                  (f’perċentwal)

                  Iktar applikazzjonijiet

                  09.4380

                  Eċċezzjonali

                  20,0133

                  Sospiżi

                  09.4390

                  Industrijali

                  —

                              —

                              Mhux applikabbli: il-Kummissjoni ma rċeviet l-ebda applikazzjoni għal-liċenzja.


title: Regolament ta' Implimentazzjoni tal-Kummissjoni (UE) 2016/673 tad-29 ta' April 2016 li jemenda r-Regolament (KE) Nru 889/2008 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 834/2007 dwar il-produzzjoni organika u t-tikkettar ta' prodotti organiċi fir-rigward tal-produzzjoni, it-tikkettar u l-kontroll organiku (Test b'rilevanza għaż-ŻEE)

text:
                  30.4.2016

                  MT

                  Il-Ġurnal Uffiċjali tal-Unjoni Ewropea

                  L 116/8

            REGOLAMENT TA' IMPLIMENTAZZJONI TAL-KUMMISSJONI (UE) 2016/673
      tad-29 ta' April 2016
      li jemenda r-Regolament (KE) Nru 889/2008 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 834/2007 dwar il-produzzjoni organika u t-tikkettar ta' prodotti organiċi fir-rigward tal-produzzjoni, it-tikkettar u l-kontroll organiku
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KE) Nru 834/2007 tat-28 ta' Ġunju 2007 dwar il-produzzjoni organika u t-tikkettar ta' prodotti organiċi u li jħassar ir-Regolament (KEE) Nru 2092/91 (1), u b'mod partikolari l-Artikolu 13(3), l-Artikolu 16(1) u (3)(a) u l-Artikoli 19(3), 20(3), 21(2), 22(1) u 38(a) tiegħu,
      Billi:

                  (1)

                  L-algi tal-baħar u algi oħrajn huma koperti mill-Kapitolu 12 tan-nomenklatura ta' Brussell, imniżżla fl-Anness I tat-Trattat. L-algi tal-baħar u algi oħrajn huma għalhekk prodotti agrikoli li jaqgħu taħt il-punt (a) tal-ewwel subparagrafu tal-Artikolu 1(2) tar-Regolament (KE) Nru 834/2007. Billi “algi oħrajn” tinkludi “mikroalgi”, il-mikroalgi huma koperti mill-kamp ta' applikazzjoni tar-Regolament (KE) Nru 834/2007.

                  (2)

                  Billi fir-Regolament tal-Kummissjoni (KE) Nru 889/2008 (2), sa issa ma ġew stabbiliti l-ebda regoli ta' produzzjoni dettaljati għall-mikroalgi użati bħala ikel u tqajmu mistoqsijiet fir-rigward ta' liema regoli ta' produzzjoni l-operaturi jridu jirrispettaw meta jkabbru l-mikroalgi għall-użu bħala ikel, hemm bżonn li tiġi ċċarata s-sitwazzjoni u jiġu stabbiliti regoli ta' produzzjoni ddettaljati għal dawk il-prodotti.

                  (3)

                  Il-produzzjoni tal-mikroalgi tixbah lil dik tal-algi f'ħafna aspetti, anki jekk ma ssirx fil-baħar. Barra minn hekk, meta jintużaw ulterjorment bħala għalf għall-annimali tal-akkwakultura, il-mikroalgi, bħal ħafna algi tal-baħar u fitoplankton multiċellolari, diġà huma suġġetti għar-regoli ta' produzzjoni ddettaljati għall-ġbir u t-tkabbir tal-algi abbażi tal-Artikolu 6a tar-Regolament (KE) Nru 889/2008. Għalhekk, huwa xieraq li jiġi ċċarat li r-regoli dettaljati tal-produzzjoni għall-alga tal-baħar għandhom japplikaw ukoll għall-produzzjoni tal-mikroalgi għall-użu ulterjuri bħala ikel.

                  (4)

                  Il-miżuri tranżizzjonali għall-użu taż-żgħar mhux organiċi u taż-żerriegħa mill-mafqsiet tal-frott tal-baħar bivalvi mhux organiċi fil-produzzjoni organika stipulati fl-Artikolu 25e(3) u fit-tielet subparagrafu tal-Artikolu 25o(1) tar-Regolament (KE) Nru 889/2008 jiskadu fil-31 ta' Diċembru 2015, u dan jimplika li wara dik id-data ż-żgħar kollha u ż-żerriegħa tal-frott tal-baħar kollha użati fil-produzzjoni organika jridu jkunu organiċi. Peress li deher li ż-żgħar organiċi u ż-żerriegħa tal-frott tal-baħar bil-qoxra organiċi mhumiex disponibbli fi kwantitajiet suffiċjenti, dik id-data għandha tiġi posposta b'sena sabiex jingħata żmien lill-operaturi biex jiżviluppaw żgħar organiċi u żerriegħa tal-frott tal-baħar bil-qoxra organiċi fi kwantitajiet suffiċjenti.

                  (5)

                  Skont l-Artikolu 29d(4) tar-Regolament (KE) Nru 889/2008, il-Kummissjoni għandha terġa' teżamina l-użu ta' ċerti prattiki, proċessi u trattamenti enoloġiċi qabel l-1 ta' Awwissu 2015 bil-ħsieb li gradwalment dawn il-prattiki jinqatgħu jew jiġu ristretti aktar.

                  (6)

                  Il-Kummissjoni talbet lill-Grupp ta' esperti għal pariri tekniċi dwar il-produzzjoni organika (“EGTOP”) biex tevalwa l-effett ta' dawn il-prattiki, proċessi u trattamenti enoloġiċi fuq ċertu karatteristiċi essenzjali tal-inbid organiku u jekk humiex disponibbli metodi alternattivi biex jissostitwuhom. L-EGTOP irrakkomanda (3) li għandha tkompli tippermetti l-użu tagħhom fil-produzzjoni organika tal-inbid minħabba n-nuqqas ta' alternattivi vijabbli fil-preżent. Huwa rrakkomanda wkoll li tivvaluta mill-ġdid dawk it-tekniki wara ċertu perjodu bl-istess għan bħal dak attwali, jiġifieri li jitneħħew gradwalment jew jiġu ristretti aktar. Għalhekk, l-iskadenza tal-1 ta' Awwissu 2015 għandha tiġi estiża bi tliet snin.

                  (7)

                  L-awtoritajiet kompetenti għandhom il-possibilità li jawtorizzaw eċċezzjonijiet mir-regoli ta' produzzjoni għall-annimali fuq bażi temporanja meta ċirkustanzi speċifiċi jżommu l-operaturi milli jkomplu jew jibdew mill-ġdid il-produzzjoni organika. B'mod partikolari, f'każ ta' mortalità għolja ta' annimali kawżata minn ċirkostanzi ta' saħħa jew ta' katastrofi, huma jistgħu jippermettu li merħla jew qatgħa tiġi rikostitwita jew imġedda b'annimali mhux organiċi, meta ma jkunux disponibbli annimali mkabbra b'mod organiku. Għandu jiġi ċċarat li f'tali każ, il-perjodu ta' konverżjoni rispettiv xorta jrid jiġi rispettat fir-rigward tal-annimali mhux organiċi introdotti fil-merħla jew fil-qatgħa.

                  (8)

                  Barra minn hekk, peress li l-possibbiltajiet li jintużaw żgħar mhux organiċi fi produzzjoni organika ġew limitati f'dawn l-aħħar snin, huwa xieraq li jkun hemm provvediment għal regoli ta' produzzjoni eċċezzjonali simili f'każ ta' mortalità għolja għall-annimali tal-akkwakultura.

                  (9)

                  L-Anness II tar-Regolament (KE) Nru 889/2008 jelenka l-prodotti li huma awtorizzati għall-użu fil-produzzjoni organika skont l-Artikolu 12(1)(h) u l-Artikolu 16(1)(a) tar-Regolament (KE) Nru 834/2007. Dawk il-prodotti ġew ikklassifikati f'seba' (7) gruppi abbażi ta' kriterji differenti, bħal pereżempju l-użu jew l-oriġini. Huwa utli li tiġi ssimplifikata l-preżentazzjoni u li jintużaw biss il-kriterji ta' oriġini għall-klassifikazzjoni.

                  (10)

                  Il-kolonna tal-lemin tat-tabella fl-Anness II tar-Regolament (KE) Nru 889/2008 tispeċifika d-deskrizzjoni, ir-rekwiżit kompożizzjonali u l-kundizzjonijiet għall-użu tal-prodotti elenkati f'dak l-Anness, li jinkludu mikrorganiżmi u sustanzi. Il-kundizzjonijiet għall-użu ta' dawk il-prodotti fi produzzjoni organika, u b'mod partikolari l-kategorija tal-użu korrispondenti (bħal insettiċida, akariċida jew fungiċida) għandhom, madankollu, jikkonformaw mal-kundizzjonijiet għall-użu ta' sustanzi attivi kif stipulat fl-Anness għar-Regolament ta' Implimentazzjoni tal-Kummissjoni (UE) Nru 540/2011 (4) għall-biedja b'mod ġenerali. Jekk l-użu huwa ristrett minn dak ir-Regolament għall-biedja b'mod ġenerali, l-awtorizzazzjonijiet għall-użu huma wkoll ristretti għall-produzzjoni organika. Barra minn hekk, l-esperjenza wriet li l-kundizzjonijiet għall-użu tal-prodotti elenkati fl-Anness II tar-Regolament (KE) Nru 889/2008 huma ħafna drabi l-istess fl-agrikoltura organika bħal fl-agrikultura konvenzjonali u li r-restrizzjonijiet ta' użu huma limitati.

                  (11)

                  Is-sistema għandha għalhekk tkun issimplifikata biex jiġi evitat li l-Anness II tar-Regolament (KE) Nru 889/2008 jelenka l-użi li mhumiex approvati aktar skont ir-Regolament ta' Implimentazzjoni (UE) Nru 540/2011. Fl-istess ħin, għandu jiġi indikat li l-użi kollha li huma approvati għal biedja b'mod ġenerali bir-Regolament (UE) Nru 540/2011 huma awtomatikament awtorizzati għall-użu fil-produzzjoni organika, ħlief fejn ikun indikat speċifikament li kundizzjonijiet aktar restrittivi japplikaw għal ċerti użi.

                  (12)

                  Skont il-proċedura stipulata fl-Artikolu 16(3) tar-Regolament (KE) Nru 834/2007, l-Istati Membri ppreżentaw dossiers dwar ċertu sustanzi lill-Istati Membri l-oħra u lill-Kummissjoni, bil-ħsieb li jiġu awtorizzati u inklużi fl-Anness II tar-Regolament (KE) Nru 889/2008. Dawk id-dossiers ġew eżaminati mill-EGTOP u mill-Kummissjoni.

                  (13)

                  Fir-rakkomandazzjonijiet (5) tiegħu, l-EGTOP ikkonkluda, fost l-oħrajn, li s-sustanzi tad-diossidu tal-karbonju, tal-kieselgur (trab tad-diatomi), tal-aċidi xaħmin u tal-bikarbonat tal-potassju jikkonformaw mal-objettivi u l-prinċipji organiċi. Għaldaqstant, dawk is-sustanzi għandhom jiġu inklużi fl-Anness II tar-Regolament (KE) Nru 889/2008. Barra minn hekk, sabiex jiġu allinjati l-ismijiet ta' sustanzi attivi mar-Regolament (UE) Nru 540/2011, huwa xieraq li jinbidel l-isem tal-aċidu grass melħ tal-potassa (sapun artab) u jsir aċidi grassi.

                  (14)

                  Skont l-Artikolu 23 tar-Regolament (KE) Nru 1107/2009 tal-Parlament Ewropew u tal-Kunsill (6), sustanzi bażiċi huma sustanzi li huma ta' użu fil-protezzjoni tal-pjanti, iżda mhumiex użati b'mod predominanti għal dan l-għan. Ħafna minnhom tradizzjonalment kienu jintużaw fil-biedja organika anki qabel ma ġew ikklassifikati bħala sustanzi bażiċi. Fost dawn, hemm numru ta' prodotti tal-ikel li joriġinaw mill-pjanti jew mill-annimali. Huwa xieraq li jiġi awtorizzat l-użu ta' dawk is-sustanzi bażiċi fil-biedja organika u għalhekk jiġu inklużi fl-Anness II tar-Regolament (KE) Nru 889/2008 jekk jissodisfaw iż-żewġ kriterji ta' kopertura mid-definizzjoni ta' “prodott tal-ikel” fl-Artikolu 2 tar-Regolament (KE) Nru 178/2002 tal-Parlament Ewropew u tal-Kunsill (7) u b'oriġini mill-pjanti jew mill-annimali.

                  (15)

                  L-Anness VI tar-Regolament (KE) Nru 889/2008 jelenka l-addittivi tal-għalf li huma awtorizzati fi prodotti organiċi skont l-Artikolu 14(1)(d) u l-Artikolu 16(1)(d) tar-Regolament (KE) Nru 834/2007.

                  (16)

                  Biex jiġi allinjat l-approċċ meħud fir-Regolament (KE) Nru 1831/2003 tal-Parlament Ewropew u tal-Kunsill (8), il-preżentazzjoni tal-Anness VI għandha tiġi modifikata. B'mod partikolari, il-kolonna tax-xellug tat-tabella tal-Anness VI għandha tiġi emendata billi jiġi indikat in-numru ta' identifikazzjoni speċifiku tal-addittivi jew tal-gruppi funzjonali u l-klassifikazzjoni fil-grupp tal-“addittivi teknoloġiċi” u “addittivi nutrizzjonali” għandha tkun konformi mal-klassifikazzjoni użata fir-Regolament (KE) Nru 1831/2003. Anki l-isem tas-sustanzi tal-grupp ta' “addittivi żootekniċi” fit-Taqsima 4 tal-Anness VI tar-Regolament (KE) Nru 889/2008 għandu jiġu allinjat mat-test tar-Regolament (KE) Nru 1831/2003.

                  (17)

                  Skont il-proċedura stipulata fl-Artikolu 16(3) tar-Regolament (KE) Nru 834/2007, l-Istati Membri ppreżentaw dossiers dwar ċertu addittivi tal-għalf lill-Istati Membri l-oħra u lill-Kummissjoni, bil-ħsieb li jiġu awtorizzati u inklużi fl-Anness VI tar-Regolament (KE) Nru 889/2008. Dawk id-dossiers ġew eżaminati mill-EGTOP u mill-Kummissjoni. Skont ir-rakkomandazzjonijiet magħmula mill-EGTOP fir-rigward ta' materjali tal-għalf u addittivi tal-għalf (9), l-użu ta' dawn is-sustanzi li l-EGTOP ikkunsidra bħala kompatibbli mal-objettivi u l-prinċipji organiċi għandu jiġi awtorizzat: ħmira selenizzata, klorur tad-diram triidrossidu (TBCC) u idrossiklorur taż-żingu monoidrat (TBZC).

                  (18)

                  Fid-dawl tal-bidliet introdotti bir-Regolament ta' Implimentazzjoni tal-Kummissjoni (UE) Nru 131/2014 (10), (UE) 2015/861 (11) u (UE) 2015/1152 (12), jeħtieġ li jiġu sostitwiti s-sustanzi “estratti b'kontenut qawwi ta' tokoferolu ta' oriġini naturali”, “jodju E2” u “kobalt E3”, li m'għadhomx jeżistu u minflokhom jidħlu dawk ġodda mill-istess kategorija, rispettivament. Barra minn dan, ċertu impreċiżjonijiet fir-rigward tan-numri ta' identifikazzjoni tal-bentonitmontmorillonit u tal-klinoptilolit fil-grupp funzjonali “(d) Leganti, u aġenti antiagglomeranti” għandhom jiġu korretti.

                  (19)

                  L-Anness VIII tar-Regolament (KE) Nru 889/2008 jelenka ċerti sustanzi li huma awtorizzati fil-produzzjoni ta' ikel organiku ipproċessat, ħmira u prodotti tal-ħmira skont l-Artikolu 19(2)(b) u l-Artikolu 21 tar-Regolament (KE) Nru 834/2007.

                  (20)

                  Biex ikun hemm koerenza mar-Regolament (KE) Nru 1333/2008 tal-Parlament Ewropew u tal-Kunsill (13), jenħtieġ li jinbidlu l-kundizzjonijiet speċifiċi tal-użu tal-ġell jew tas-soluzzjoni kollojdali tad-diossidu tas-siliċju (E 551) u l-kriterji speċifiċi ta' purità tal-bentonit. L-awtorizzazzjoni eżistenti tal-kawlina (E 559) għandha tiġi rtirata billi skont ir-Regolament (KE) Nru 1333/2008 l-użu ta' dan l-addittiv ġie awtorizzat sal-31 ta' Jannar 2014.

                  (21)

                  Skont il-proċedura stipulata fl-Artikolu 21(2) tar-Regolament (KE) Nru 834/2007, l-Istati Membri ppreżentaw dossiers dwar addittiv tal-ikel, aġenti tal-ipproċessar u ċertu sustanzi oħra lill-Istati Membri l-oħra u lill-Kummissjoni, bil-ħsieb li jiġu awtorizzati u inklużi fl-Anness VIII tar-Regolament (KE) Nru 889/2008. Dawk id-dossiers ġew eżaminati mill-EGTOP u mill-Kummissjoni.

                  (22)

                  Skont ir-rakkomandazzjonijiet magħmula mill-EGTOP fir-rigward tal-addittivi tal-ikel (14), l-użu ta' dawn is-sustanzi li l-EGTOP ikkunsidra bħala kompatibbli mal-objettivi u l-prinċipji organiċi għandu jiġi awtorizzat: ix-xama' tan-naħal (E 901), ix-xama' tal-karnawba,(E 903), gomma tal-ġellan (E 418) and eritritol (E 968).

                  (23)

                  Barra minn hekk, il-kundizzjonijiet għall-użu tal-addittivi li ġejjin għandhom jiġu emendati skont ir-rakkomandazzjoni tal-EGTOP: id-diossidu tal-kubrit, il-metabisulfit tal-potassju, l-estratt b'kontenut qawwi ta' tokoferol, il-leċitini, l-aċidu ċitriku, iċ-ċitrat tas-sodju, l-aċidu tartariku, il-gliċerol, il-karbonat tas-sodju, il-ġell jew is-soluzzjoni kollojdali tad-diossidu tas-siliċju u l-idrossidu tas-sodju. Il-leċitina derivata minn materja prima organika hija disponibbli fis-suq, iżda jenħtieġu kwalitajiet xierqa ta' leċitina ta' dan it-tip għall-biċċa l-kbira tal-użi fl-industrija tal-ipproċessar tal-ikel organiku Il-kwalitajiet xierqa għall-produzzjoni organika tal-ikel mhumiex attwalment disponibbli fi kwantitajiet suffiċjenti. Minħabba n-nuqqas temporanju tal-kwalitajiet differenti tal-leċitina organika meħtieġa għall-produzzjoni organika tal-ikel, għandu jkun stipulat li matul perjodu tranżizzjonali ta' tliet snin, il-leċitina mhux derivata minn materja prima organika tista' tintuża fil-produzzjoni ta' ikel organiku.

                  (24)

                  Abbażi tar-rakkomandazzjonijiet magħmula mill-EGTOP rigward l-aġenti tal-ipproċessar, l-aċidu aċetiku/il-ħall, il-kloridrat tat-tijamina, il-fosfat tad-diammonju, il-karbonat tas-sodju u l-fibra tal-injam għandhom jkunu awtorizzati. Fir-rigward tal-karbonat tas-sodju, l-aċidu ċitriku, l-idrossidu tas-sodju, iż-żjut veġetali, il-bentonit, ix-xama' tan-naħal u x-xama' tal-karnawba, il-kundizzjonijiet speċifiċi għandhom jiġu emendati.

                  (25)

                  Għall-aġenti tal-ipproċessar użati fil-produzzjoni tal-ħmira, għandu jkun meħtieġ li l-lamtu tal-patata u ż-żjut veġetali jintużaw biss jekk ġejjin minn produzzjoni organika, peress li dawk l-aġenti tal-ipproċessar huma issa disponibbli fil-forma organika tagħhom fi kwantità u kwalità suffiċjenti.

                  (26)

                  Fl-aħħar nett, fl-Annessi II, VI u VIII tar-Regolament (KE) Nru 889/2008 ma għadhiex rilevanti r-referenza għar-Regolament li permezz tiegħu ġew awtorizzati l-prodotti jew is-sustanzi.

                  (27)

                  Għalhekk, ir-Regolament (KE) Nru 889/2008 għalhekk jiġi emendat skont dan.

                  (28)

                  Biex l-operaturi u l-awtoritajiet ta' kontroll u l-korpi ta' kontroll ikollhom żmien raġonevoli biex jadattaw għall-fatt li r-regoli dettaljati tal-produzzjoni għall-algi japplikaw ukoll għall-produzzjoni tal-mikroalgi għal użu ulterjuri bħala ikel, l-emenda tal-Artikolu 6a tar-Regolament (KE) Nru 889/2008 għandha tapplika minn 12-il xahar wara d-dħul fis-seħħ ta' dan ir-Regolament.

                  (29)

                  Sabiex ikun hemm kontinwità u estensjoni tal-possibbiltà tal-użu ta' żgħar mhux organiċi u żerriegħa mill-mafqsiet tal-frott tal-baħar bil-qoxra bivalvi, l-emenda tal-Artikoli 25e(3) u 25o(1) tar-Regolament (KE) Nru 889/2008 għandha tapplika b'mod retroattiv mill-1 ta' Jannar 2016.

                  (30)

                  Sabiex l-operaturi jkollhom il-possibbiltà li jadattaw għall-modifiki introdotti fir-rigward ta' ċerti prodotti u sustanzi għall-użu fil-produzzjoni ta' ikel organiku pproċessat, tal-ħmira u tal-prodotti tal-ħmira, l-emendi tal-Anness VIII tar-Regolament (KE) Nru 889/2008 għandhom japplikaw minn sitt (6) xhur wara d-dħul fis-seħħ ta' dan ir-Regolament.

                  (31)

                  Il-miżuri stipulati f'dan ir-Regolament huma skont l-opinjoni tal-Kumitat għall-produzzjoni organika,

            ADOTTAT DAN IR-REGOLAMENT:
      Artikolu 1
      Emenda tar-Regolament (KE) Nru 889/2008
      Ir-Regolament (KE) Nru 889/2008 huwa emendat kif ġej:

                  (1)

                  l-Artikolu 6a jinbidel b'dan li ġej:
                  “Artikolu 6a
                  Kamp ta' applikazzjoni
                  Dan il-Kapitolu jistabbilixxi regoli tal-produzzjoni ddettaljati għall-algi.
                  Għall-finijiet ta' dan il-Kapitolu “l-algi” tinkludi algi tal-baħar multiċellolari, fitoplankton u mikroalgi.”

                  (2)

                  Fl-Artikolu 25e, il-paragrafu 3 jinbidel b'dan li ġej:
                  “3.   Il-perċentwal massimu ta' żgħar tal-akkwakultura mhux organiċi mdaħħla fl-istabbiliment għandu jkun 80 % sal-31 ta' Diċembru 2011, 50 % sal-31 ta' Diċembru 2014 u 0 % sal-31 ta' Diċembru 2016.”

                  (3)

                  Fl-Artikolu 25o(1), it-tielet subparagrafu jinbidel b'dan li ġej:
                  “Madankollu, il-perċentwal massimu ta' żerriegħa mill-mafqsiet tal-frott tal-baħar bil-qoxra bivalvi li tista' tiddaħħal fl-unitajiet organiċi tal-produzzjoni għandu jkun 80 % sal-31 ta' Diċembru 2011, 50 % sal-31 ta' Diċembru 2014 u 0 % sal-31 ta' Diċembru 2016.”

                  (4)

                  Fl-Artikolu 29d(4), id-data tal-“1 ta' Awwissu 2015” għandha tinbidel u ssir l-“1 ta' Awwissu 2018”.

                  (5)

                  Fl-Artikolu 47, l-ewwel subparagrafu huwa emendat kif ġej:

                              (a)

                              il-punt (a) jinbidel b'dan li ġej:

                                          “(a)

                                          fil-każ ta' rata għolja ta' mwiet ta' annimali kkawżata minn ċirkustanzi ta' saħħa jew katastrofiċi, it-tiġdid jew il-kostituzzjoni mill-ġdid tal-merħla jew tal-qatgħa b'annimali mhux organiċi, meta annimali mkabbra b'mod organiku ma jkunux disponibbli u sakemm il-perjodu ta' konverżjoni rispettiv ikun ġie applikat għall-annimali mhux organiċi;”;

                              (b)

                              jiżdied il-punt (f) li ġej:

                                          “(f)

                                          fil-każ ta' rata għolja ta' mwiet ta' annimali tal-akkwakultura kkawżata miċ-ċirkustanzi elenkati fl-Artikolu 57(1)(a) sa (d) tar-Regolament (UE) Nru 508/2014 tal-Parlament Ewropew u tal-Kunsill (*), it-tiġdid jew il-kostituzzjoni mill-ġdid tal-istokk tal-akkwakultura b'annimali tal-akkwakultura li mhumiex organiċi, meta annimali mkabbra b'mod organiku ma jkunux disponibbli, u sakemm tal-inqas l-aħħar żewġ terzi ta' tul iċ-ċiklu tal-produzzjoni huma ġestiti b'ġestjoni organika.

                                 (*)  Ir-Regolament (UE) Nru 508/2014 tal-Parlament Ewropew u tal-Kunsill tal-15 ta' Mejju 2014 dwar il-Fond Ewropew għall-Affarijiet Marittimi u s-Sajd u li jħassar ir-Regolamenti tal-Kunsill (KE) Nru 2328/2003, (KE) Nru 861/2006, (KE) Nru 1198/2006 u (KE) Nru 791/2007 u r-Regolament (UE) Nru 1255/2011 tal-Parlament Ewropew u tal-Kunsill (ĠU L 149, 20.5.2014, p. 1).”"

                  (6)

                  L-Anness II jinbidel bit-test stabbilit fl-Anness I ta' dan ir-Regolament;

                  (7)

                  L-Anness VI jinbidel bit-test stabbilit fl-Anness II ta' dan ir-Regolament;

                  (8)

                  L-Anness VIII huwa emendat skont l-Anness III ta' dan ir-Regolament.

            Artikolu 2
      Dħul fis-seħħ u applikazzjoni
      Dan ir-Regolament jidħol fis-seħħ fis-seba' jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      Il-punti li ġejjin tal-Artikolu 1 japplikaw mid-data indikata għalihom:

                  (a)

                  il-punt (1) għandu japplika mis-7 ta' Mejju 2017;

                  (b)

                  il-punti (2) u (3) għandhom japplikaw mill-1 ta' Jannar 2016;

                  (c)

                  il-punt (8) għandu japplika mis-7 ta' Novembru 2016.

         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, id-29 ta' April 2016.

               Għall-Kummissjoni

               Il-President

            Jean-Claude JUNCKER

         (1)  ĠU L 189, 20.7.2007, p. 1.

         (2)  Ir-Regolament tal-Kummissjoni (KE) Nru 889/2008 tal-5 ta' Settembru 2008 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 834/2007 dwar il-produzzjoni organika u t-tikkettar ta' prodotti organiċi fir-rigward tal-produzzjoni, it-tikkettar u l-kontroll organiku (ĠU L 250, 18.9.2008, p. 1).

         (3)  Rapport finali:
      http://ec.europa.eu/agriculture/organic/eu-policy/expert-advice/documents/final-reports/

         (4)  Ir-Regolament ta' Implimentazzjoni tal-Kummissjoni (UE) Nru 540/2011 tal-25 ta' Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f'dak li għandu x'jaqsam mal-lista ta' sustanzi attivi approvati (ĠU L 153, 11.6.2011, p. 1).

         (5)  Rapport finali:
      http://ec.europa.eu/agriculture/organic/eu-policy/expert-advice/documents/final-reports/egtop-final-report-on-ppp-ii_en.pdf

         (6)  Ir-Regolament (KE) Nru 1107/2009 tal-Parlament Ewropew u tal-Kunsill tal-21 ta' Ottubru 2009 dwar it-tqegħid fis-suq ta' prodotti għall-protezzjoni tal-pjanti (ĠU L 309, 24.11.2009, p. 1).

         (7)  Ir-Regolament tal-Parlament Ewropew u tal-Kunsill (KE) Nru 178/2002 tat-28 ta' Jannar 2002 li jistabbilixxi l-prinċipji ġenerali u l-ħtiġijiet tal-liġi dwar l-ikel, li jistabbilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta' sigurtà tal-ikel (ĠU L 31, 1.2.2002, p. 1).

         (8)  Ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 fuq l-additivi għall-użu fl-għalf tal-annimali (ĠU L 268, 18.10.2003, p. 29).

         (9)  Rapport finali:
      http://ec.europa.eu/agriculture/organic/eu-policy/expert-advice/documents/final-reports/egtop-final-report-feed-ii_en.pdf

         (10)  Ir-Regolament ta' Implimentazzjoni tal-Kummissjoni (UE) Nru 131/2014 tal-11 ta' Frar 2014 li jemenda r-Regolament ta' Implimentazzjoni (UE) Nru 601/2013 li jikkonċerna l-awtorizzazzjoni ta' aċetat tal-kobalt(II) tetraidrat, karbonat tal-kobalt(II), idrossidu karbonat tal-kobalt(II) (2:3) monoidrat, sulfat tal-kobalt(II) ettaidrat u idrossidu karbonat tal-kobalt(II) (2:3) monoidrat miksi u granulat bħala addittivi tal-għalf (ĠU L 41, 12.2.2014, p. 3).

         (11)  Ir-Regolament ta' Implimentazzjoni tal-Kummissjoni (UE) 2015/861 tat-3 ta' Ġunju 2015 li jikkonċerna l-awtorizzazzjoni tal-jodur tal-potassju, il-jodat tal-kalċju anidru u l-jodat tal-kalċju anidru miksi u granulat bħala addittivi tal-għalf għall-ispeċijiet kollha tal-annimali (ĠU L 137, 4.6.2015, p. 1).

         (12)  Ir-Regolament ta' Implimentazzjoni tal-Kummissjoni (UE) 2015/1152 tal-14 ta' Lulju 2015 li jikkonċerna l-awtorizzazzjoni ta' estratti tat-tokoferol minn żjut veġetali, estratti b'kontenut rikk ta' tokoferol minn żjut veġetali (rikki fit-tip delta) u t-tokoferol tat-tip alfa bħala addittivi tal-għalf għall-ispeċijiet tal-annimali kollha (ĠU L 187, 15.7.2015, p. 5).

         (13)  Ir-Regolament (KE) Nru 1333/2008 tal-Parlament Ewropew u tal-Kunsill tas-16 ta' Diċembru 2008 dwar l-addittivi tal-ikel (ĠU L 354, 31.12.2008, p. 16).

         (14)  Rapporti finali:

                  http://ec.europa.eu/agriculture/organic/eu-policy/expert-advice/documents/final-reports/final_report_egtop_on_organic_food_en.pdf

                  http://ec.europa.eu/agriculture/organic/eu-policy/expert-advice/documents/final-reports/egtop-final-report-food-ii_en.pdf

                  http://ec.europa.eu/agriculture/organic/eu-policy/expert-advice/documents/final-reports/egtop-final-report-food-iii_en.pdf

         ANNESS I

               “ANNESS II

                  Pestiċidi — Prodotti msemmija fl-Artikolu 5(1)

               Is-sustanzi kollha elenkati f'dan l-Anness għandhom jikkonformaw tal-anqas mal-kundizzjonijiet għall-użu kif speċifikat fl-Anness tar-Regolament ta' Implimentazzjoni tal-Kummissjoni (UE) Nru 540/2011 (1) Kundizzjonijiet aktar restrittivi għall-użu fil-produzzjoni organika huma speċifikati fit-tieni kolonna ta' kull tabella.
               1.   Sustanzi ta' oriġini mill-pjanti jew mill-annimali

                           Isem

                           Deskrizzjoni, rekwiżiti kompożizzjonali, kundizzjonijiet għall-użu

                           Ażadiraktina estratta minn Azadirachta indica (Is-siġra tan-neem)

                           Sustanzi bażiċi

                           Is-sustanzi bażiċi biss fi ħdan it-tifsira tal-Artikolu 23(1) tar-Regolament (KE) Nru 1107/2009 tal-Parlament Ewropew u tal-Kunsill (2) li huma koperti bid-definizzjoni ta' “prodott tal-ikel” fl-Artikolu 2 tar-Regolament (KE) Nru 178/2002 tal-Parlament Ewropew u tal-Kunsill (3) u li għandhom oriġini mill-pjanti jew mill-annimali.
                           Sustanzi li ma għandhomx jintużaw bħala erbiċidi, iżda biss għall-kontroll ta' pesti u mard.

                           Xama' tan-naħal

                           Bħala aġent għaż-żbir/protezzjoni għall-feriti biss.

                           Proteini idrolizzati minbarra l-ġelatina

                           Laminarin

                           Il-kelp għandu jitkabbar organikament skont l-Artikolu 6d jew jinħasad b'mod sostenibbli skont l-Artikolu 6c.

                           Feromoni

                           F'nases u f'distributuri biss.

                           Żjut tal-pjanti

                           Kull użu awtorizzat, ħlief bħala erbiċida.

                           Piretrini estratti minn Chrysanthemum cinerariaefolium

                           Piretrojdi (id-deltametrina jew il-lambdaċjalotrina biss)

                           F'nases b'sustanzi speċifiċi li jattiraw, biss; kontra Bactrocera oleae u Ceratitis capitata Wied, biss.

                           Kwassja estratta minn Quassia amara

                           Bħala insettiċida biss, repellent.

                           Repellenti permezz ta' riħa, ta' oriġini mill-annimali jew mill-pjanti/xaħam tan-nagħaġ

                           Fuq partijiet tal-għelejjel mhux tajbin għall-ikel u fejn materjal tal-għelejjel ma jiġix inġerit min-nagħaġ jew mill-mogħoż, biss

                     2.   Mikroorganiżmi jew sustanzi prodotti minn mikroorganiżmi

                           Isem

                           Deskrizzjoni, rekwiżiti kompożizzjonali, kundizzjonijiet għall-użu

                           Mikroorganiżmi

                           Li ma joriġinawx minn OĠM.

                           Spinosad

                     3.   Sustanzi oħra għajr dawk imsemmija fit-Taqsima 1 u 2

                           Isem

                           Deskrizzjoni, rekwiżiti kompożizzjonali, kundizzjonijiet jew restrizzjonijiet għall-użu

                           Silikat tal-aluminju (Kaolin)

                           Idrossidu tal-kalċju

                           Meta jintuża bħala fungiċida, fis-siġar tal-frott biss, inkluż mixtliet, għall-kontroll ta' Nectria galligena.

                           Diossidu tal-karbonju

                           Komposti tar-ram fil-forma ta': idrossidu tar-ram, ossiklorur tar-ram, ossidu tar-ram, taħlita Bordeaux, u sulfat tar-ram tribażiku

                           Sa 6 kg ta' ram, għal kull ettaru, fis-sena.
                           Għall-għelejjel perenni, b'deroga mill-ewwel paragrafu, l-Istati Membri jistgħu jistipulaw li l-limitu ta' 6 kg ta' ram jista' jinqabeż f'sena partikolari sakemm il-kwantità medja effettivament użata tul perjodu ta' 5 snin li jkun jikkonsisti minn dik is-sena u l-erba' snin preċedenti ma tkunx taqbeż is-6 kg.

                           Etilen

                           Aċidu xaħmi

                           Kull użu awtorizzat, ħlief bħala erbiċida.

                           Il-fosfat ferriku (l-ortofosfat tal-ħadid (III))

                           Preparazzjonijiet li għandhom jindilku fil-wiċċ bejn il-pjanti kkultivati”

                           Kieselgur (trab tad-diatomi)

                           Kubrit tal-ġir (polisulfur tal-kalċju)

                           Żejt tal-paraffina

                           Il-karbonat tal-idroġenu tal-potassju (magħruf ukoll bħala bikarbonat tal-potassju)

                           Ramel kwarzuż

                           Kubrit

            (1)  Ir-Regolament ta' Implimentazzjoni tal-Kummissjoni (UE) Nru 540/2011 tal-25 ta' Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f'dak li għandu x'jaqsam mal-lista ta' sustanzi attivi approvati (ĠU L 153, 11.6.2011, p. 1).

            (2)  Ir-Regolament (KE) Nru 1107/2009 tal-Parlament Ewropew u tal-Kunsill tal-21 ta' Ottubru 2009 dwar it-tqegħid fis-suq ta' prodotti għall-protezzjoni tal-pjanti (ĠU L 309, 24.11.2009, p. 1).

            (3)  Ir-Regolament tal-Parlament Ewropew u tal-Kunsill (KE) Nru 178/2002 tat-28 ta' Jannar 2002 li jistabbilixxi l-prinċipji ġenerali u l-ħtiġijiet tal-liġi dwar l-ikel, li jistabbilixxi l-Awtorità Ewropea dwar is-Sigurtà fl-Ikel u jistabbilixxi l-proċeduri fi kwistjonijiet ta' sigurtà tal-ikel (ĠU L 31, 1.2.2002, p. 1).

         ANNESS II

               “ANNESS VI

                  Addittivi tal-għalf użati fin-nutrizzjoni tal-annimali msemmija fl-Artikolu 22(g), fl-Artikolu 24(2) u fl-Artikolu 25 m(2)

               L-addittivi tal-għalf elenkati f'dan l-Anness għandhom jiġu approvati skont ir-Regolament (KE) Nru 1831/2003 tal-Parlament Ewropew u tal-Kunsill (1).
               1.   ADDITTIVI TEKNOLOĠIĊI
               (a)   Preservattivi

                           Numri tal-identità jew Gruppi funzjonali

                           Sustanza

                           Deskrizzjoni u kundizzjonijiet għall-użu

                           E 200

                           Aċidu sorbiku

                           E 236

                           Aċidu formiku

                           E 237

                           Format tas-sodju

                           E 260

                           Aċidu aċetiku

                           E 270

                           Aċidu lattiku

                           E 280

                           Aċidu propjoniku

                           E 330

                           Aċidu ċitriku

                     (b)   Antiossidanti

                           Numru tal-identità jew Gruppi funzjonali

                           Sustanza

                           Deskrizzjoni u kundizzjonijiet għall-użu

                           1b306(i)

                           Estratti tat-tokoferol minn żjut veġetali

                           1b306(ii)

                           Estratti b'kontenut qawwi ta' tokoferol minn żjut veġetali (rikki fit-tip delta)

                     (c)   Emulsifikanti, stabiliżżaturi, aġenti tat-tgħaqqid, u aġenti ġelifikanti

                           Numri tal-identità jew Gruppi funzjonali

                           Sustanza

                           Deskrizzjoni u kundizzjonijiet għall-użu

                           E 322

                           Leċitini

                           Meta jkunu ġejjin minn materja prima organika biss.
                           L-użu huwa ristrett għall-għalf tal-annimali tal-akkwakultura.

                     (d)   Leganti u antiagglomeranti

                           Numru tal-identità jew Gruppi funzjonali

                           Sustanza

                           Deskrizzjoni u kundizzjonijiet għall-użu

                           E 535

                           Ferroċanur tas-sodju

                           Ir-rata tad-doża massima hija ta' 20 mg/kg NaCl, ikkalkulata bħala anjon tal-ferroċanur.

                           E 551b

                           Silika kollojdali

                           E 551c

                           Kieselgur (trab tad-dijatomi, ippurifikat)

                           1m558i

                           Bentonit

                           E 559

                           Tafal tal-kawlina, mingħajr asbestos

                           E 560

                           Taħlitiet naturali ta' steariti u klorit

                           E 561

                           Vermikulit

                           E 562

                           Sepjolit

                           E 566

                           Natrolit-Fonolit

                           1g568

                           Klinoptilolit ta' oriġini sedimentarja

                           E 599

                           Perlit

                     (e)   Addittivi tal-foraġġ insilat

                           Numru tal-identità jew Gruppi funzjonali

                           Sustanza

                           Deskrizzjoni u kundizzjonijiet għall-użu

                           1k

                           Enżimi u mikroorganiżmi

                           L-użu huwa ristrett għall-produzzjoni tal-foraġġ insilat meta l-kundizzjonijiet tat-temp ma jippermettux fermentazzjoni adegwata.

                     2.   ADDITTIVI SENSORJI

                           Numru tal-identità jew Gruppi funzjonali

                           Sustanza

                           Deskrizzjoni u kundizzjonijiet għall-użu

                           2b

                           Komposti aromatiċi

                           Estratti minn prodotti agrikoli biss

                     3.   ADDITTIVI NUTRIZZJONALI
               (a)   vitamini, provitamini u sustanzi definiti sew kimikament li għandhom effett simili

                           Numru tal-identità jew Gruppi funzjonali

                           Sustanza

                           Deskrizzjoni u kundizzjonijiet għall-użu

                           3a

                           Vitamini u provitamini

                                       —

                                       Derivati minn prodotti agrikoli.

                                       —

                                       Jekk ikunu dderivati b'mod sintetiku, għall-annimali monogastriċi u għall-annimali tal-akkwakultura jistgħu jintużaw biss dawk li jkunu identiċi għall-vitamini li ġejjin mill-prodotti agrikoli.

                                       —

                                       Jekk ikunu dderivati b'mod sintetiku, għall-annimali ruminanti jistgħu jintużaw biss vitamini A, D u E identiċi għall-vitamini li ġejjin mill-prodotti agrikoli; l-użu huwa suġġett għal awtorizzazzjoni minn qabel mill-Istati Membri abbażi ta' valutazzjoni tal-possibbiltà li r-ruminanti organiċi jiksbu l-kwantitajiet neċessarji ta' dawn il-vitamini mir-razzjonijiet tal-għalf tagħhom.

                     (b)   Komposti ta' mikroelementi

                           Numri tal-identità jew Gruppi funzjonali

                           Sustanza

                           Deskrizzjoni u kundizzjonijiet għall-użu

                           E1 Ħadid

                           Ossidu ferriku
                           Karbonat ferruż
                           Sulfat ferruż, ettaidrat
                           Sulfat ferruż, monoidrat

                           3b201

                           Jodjur tal-potassju

                           3b202

                           Jodat tal-kalċju, anidru

                           3b203

                           Jodat tal-kalċju, anidru miksi u granulat

                           3b301

                           Aċetat tal-kobalt(II) tetraidrat

                           3b302

                           Karbonat tal-kobalt(II)

                           3b303

                           Idrossidu karbonat tal-kobalt(II) (2:3) monoidrat

                           3b304

                           Karbonat tal-kobalt(II) miksi u granulat

                           3b305

                           Sulfat tal-kobalt(II) ettaidrat

                           E4 Ram

                           Karbonat kupriku bażiku, monoidrat
                           Ossidu kupriku
                           Sulfat kupriku, pentaidrat

                           3b409

                           Triidrossidu klorur tad-diram (TBCC)

                           E5 Manganiż

                           Ossidu manganuż
                           Sulfat manganuż, monoidrat
                           Karbonat manganuż

                           E6 Żingu

                           Ossidu taż-żingu
                           Sulfat taż-żingu, monoidrat
                           Sulfat taż-żingu eptaidrat

                           3b609

                           Idrossiklorur taż-żingu monoidrat (TBZC)

                           E7 Molibdenu

                           Molibdat tas-sodju

                           E8 Selenju

                           Selenit tas-sodju
                           Selenat tas-sodju

                           3b8.10, 3b8.11, 3b8.12, 3b813 u 3b817

                           Ħmira selenizzata inattivata

                     4.   ADDITTIVI ŻOOTEKNIĊI

                           Numru tal-identità jew Gruppi funzjonali

                           Sustanza

                           Deskrizzjoni u kundizzjonijiet għall-użu

                           4a, 4b, 4c u 4d

                           Enżimi u mikroorganiżmi fil-kategorija ta' ‘addittivi żootekniċi’”

            (1)  Ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 fuq l-additivi għall-użu fl-għalf tal-annimali (ĠU L 268, 18.10.2003, p. 29).

         ANNESS III
         L-Anness VIII tar-Regolament (KE) Nru 889/2008 huwa emendat kif ġej:

                     (1)

                     In-nota ta' fuq it-titolu tat-Taqsima A, in-nota ta' taħt it-titolu tat-Taqsima B u l-ewwel kolonna tat-tabelli fit-Taqsimiet A u B bl-intestatura “Awtorizzazzjoni” huma mħassra.

                     (2)

                     It-Taqsima A hija emendata kif ġej:

                                 (a)

                                 Ir-ringieli relatati mad-diossidu tal-kubrit, il-metabisulfit tal-potassju, l-estratt b'kontenut qawwi ta' tokoferol, il-leċitini, l-aċidu ċitriku, iċ-ċitrat tas-sodju, l-aċidu tartariku, il-gliċerina, il-karbonat tas-sodju, l-idrossidu tas-sodju, id-diossidu tas-silikon għandhom jinbidlu bir-ringieli li ġejjin:

                                             “E 220

                                             Diossidu tal-kubrit

                                             X

                                             X (għall-inbid mill-għasel biss)

                                             Fi nbejjed tal-frott (*) u nbid mill-għasel bi u mingħajr zokkor miżjud): 100 mg (**)

                                             E 224

                                             Metabisulfit tal-potassju

                                             X

                                             X (għall-inbid mill-għasel biss)

                                             Fi nbejjed tal-frott (*) u nbid mill-għasel bi u mingħajr zokkor miżjud): 100 mg (**).

                                             E 306 (*)

                                             Estratt b'kontenut qawwi ta' tokoferol

                                             X

                                             X

                                             Antiossidant

                                             E 322 (*)

                                             Leċitini

                                             X

                                             X

                                             Prodotti tal-ħalib (2)
                                             Meta jkunu ġejjin minn materja prima organika biss (***)

                                             E 330

                                             Aċidu ċitriku

                                             X

                                             X

                                             E 331

                                             Ċitrat tas-sodju

                                             X

                                             X

                                             E 334

                                             Aċidu tartariku (L(+)–)

                                             X

                                             X (għall-inbid mill-għasel biss)

                                             E 422

                                             Gliċerol

                                             X

                                             Minn oriġini tal-pjanti.
                                             Għall-estratti ta' pjanti u ħwawar

                                             E 500

                                             Karbonat tas-sodju

                                             X

                                             X

                                             E 551

                                             Ġell tad-diossidu tas-siliċju jew soluzzjoni kollojdali

                                             X

                                             X

                                             Għal ħxejjex aromatiċi u ħwawar f'forma ta' trab niexef, taħwir u żaftur

                                             E 524

                                             Idrossidu tas-sodju

                                             X

                                             Trattament tas-superfiċe tal-“Laugengebäck” u r-regolament tal-aċidità fit-taħwir organiku

                                 (b)

                                 ir-ringieli li ġejjin jiddaħħlu fl-ordni tan-numru tal-kodiċi:

                                             “E 418

                                             Gomma tal-ġellan

                                             X

                                             X

                                             Forma high-acyl biss

                                             E 901

                                             Xama' tan-naħal

                                             X

                                             Bħala aġent tal-kisja tleqq għall-prodotti tal-ħelu biss.
                                             Xama' tan-naħal minn trobbija organika tan-naħal

                                             E 903

                                             Xama' tal-Karnawba

                                             X

                                             Bħala aġent tal-kisja tleqq għall-prodotti tal-ħelu biss.
                                             Meta jkunu ġejjin minn materja prima organika biss”

                                 (c)

                                 tiżdied ir-ringiela li ġejja:

                                             “E 968

                                             Eritritol

                                             X

                                             X

                                             Meta jkunu ġejjin mill-produzzjoni organika biss mingħajr l-użu ta' teknoloġija ta' skambju ta' joni”

                     (3)

                     It-Taqsima B hija emendata kif ġej:

                                 (a)

                                 ir-ringieli li għandhom x'jaqsmu mal-karbonat tas-sodju, l-aċidu ċitriku, l-idrossidu tas-sodju, iż-żjut veġetali, il-bentonite, ix-xama' tan-naħal jew ix-xama' tal-karnawba jinbidlu bir-ringieli li ġejjin:

                                             “Karbonat tas-sodju

                                             X

                                             X

                                             Aċidu ċitriku

                                             X

                                             X

                                             Idrossidu tas-sodju

                                             X

                                             Għall-produzzjoni taz-zokkor (zokkrijiet).
                                             Għall-produzzjoni taż-żejt ħlief għall-produzzjoni taż-żejt taż-żebbuġa

                                             Żjut veġetali

                                             X

                                             X

                                             Aġent għad-dlik, kontra t-twaħħil jew kontra r-ragħwa.
                                             Meta jkunu ġejjin mill-produzzjoni organika biss

                                             Bentonit

                                             X

                                             X

                                             Aġent għat-twaħħil għall-inbid mill-għasel (1)

                                             Xama' tan-naħal

                                             X

                                             Aġent kontra t-twaħħil
                                             Xama' tan-naħal minn trobbija organika tan-naħal

                                             Xama' tal-Karnawba

                                             X

                                             Aġent kontra t-twaħħil
                                             Meta jkunu ġejjin minn materja prima organika biss”

                                 (b)

                                 Ir-ringiela li tikkonċerna l-kawlina hija mħassra;

                                 (c)

                                 jiżdiedu r-ringieli li ġejjin:

                                             “Aċidu aċetiku/ħall

                                             X

                                             Meta jkunu ġejjin mill-produzzjoni organika biss.
                                             Għall-ipproċessar tal-ħut, minn sors bijoteknoloġiku biss, ħlief jekk prodott minn OĠM

                                             Kloridrat tat-tijamina

                                             X

                                             X

                                             Għall-użu fl-ipproċessar tal-inbejjed tal-frott biss, inkluż sidru u sidru tal-lanġas u inbid mill-għasel

                                             Fosfat tad-diammonju

                                             X

                                             X

                                             Għall-użu fl-ipproċessar tal-inbejjed tal-frott biss, inkluż sidru u sidru tal-lanġas u inbid mill-għasel

                                             Fibra tal-injam

                                             X

                                             X

                                             Is-sors tal-injam għandu jkun ristrett għal injam iċċertifikat, prodott b'mod sostenibbli.
                                             L-injam użat ma jridx ikun fih komponenti tossiċi (trattament ta' wara l-ħsad, tossini li jidhru b'mod naturali jew tossini minn mikroorganiżmi)”

                     (4)

                     Fit-Taqsima C, ir-ringieli li jirrigwardaw il-lamtu tal-patata u ż-żjut veġetali għandhom jinbidlu bir-ringieli li ġejjin:

                                 “Lamtu tal-patata

                                 X

                                 X

                                 Għall-iffiltrar
                                 Meta jkunu ġejjin mill-produzzjoni organika biss

                                 Żjut veġetali

                                 X

                                 X

                                 Aġent għad-dlik, kontra t-twaħħil jew kontra r-ragħwa.
                                 Meta jkunu ġejjin mill-produzzjoni organika biss”

            (*)  F'dan il-kuntest, l-“inbid tal-frott” huwa ddefinit bħala nbid magħmul minn frott ta' xorta oħra mill-għeneb (inklużi s-sidru u s-sidru tal-lanġas (perry)).

            (**)  Il-livelli massimi disponibbli mis-sorsi kollha, espressi bħala SO2 f'mg/l.

            (***)  Mill-1 ta' Jannar 2019.”